Mangsa Peperangan Mudah Terdedah Kepada Jangkitan Bakteria Rintang Antibiotik

Sebelum
antibiotik
 ditemukan lebih kurang satu abad yang lalu, ramai individu pada masa lampau yang mati disebabkan oleh komplikasi daripada penyakit-penyakit biasa atau
luka
 kecil. Namun apabila
antibiotik
 ditemui, ia telah menjadi sebagai salah satu penemuan terbesar dalam sejarah perubatan dunia. Walau bagaimanapun, seiring dengan masa dan keadaan semasa, keberkesanan antibitiok juga sudah semakin menurun memandangkan terdapat peningkatan bakteria yang rintang terhadap antibiotik ini.

Luka perang mudahkan risiko jangkitan bakteria

Apa yang lebih membimbangkan, kerintangan terhadap antibiotik ini menjadi lebih kompleks di kawasan-kawasan yang terlibat dengan peperangan seperti di negara-negara Timur Tengah. Menurut salah seorang doktor yang berkhidmat bersama Doctors Without Borders, Dr. Jorgen Stassijns,
luka
 akibat peperangan telah menjadi satu lokasi yang amat berpotensi bagi jangkitan bakteria. Peluru atau sebarang serpihan yang mengoyakkan kulit dan daging tubuh menyebabkan bakteria memasuki tubuh dengan mudah. Menurut Dr. Jorgen lagi, apabila seseorang individu itu memijak periuk api, banyak habuk dan kotoran akan bertiup masuk dengan segera ke dalam luka yang masih baharu. Ini akan menjadikan risiko jangkitan menjadi lebih besar.

Contoh kes di Timur Tengah

Seorang pesakit yang berada di bawah rawatan Doctors Without Borders (MSF), Waleed, telah ditempatkan di sebuah hospital kendalian MSF di Amman, Jordan. Pada tahun 2016, Waleed terkena serpihan serangan tembakan pesawat pejuang yang menembak sebuah bangunan ketika dia sedang berjalan di sebuah bandar di Yaman. Dinding bangunan tersebut runtuh lalu mengenainya sehingga menyebabkan kecederaan pada bahagian rahang dan kaki.

Sehingga kini, Waleed masih tidak sembuh akibat daripada tempias serangan tersebut. Ia bukanlah disebabkan oleh runtuhan bangunan tersebut, tetapi disebabkan oleh lukanya yang telah dijangkiti dengan bakteria yang menjadi rintang terhadap pelbagai jenis ubat-ubatan yang diambilnya. Semasa berlakunya peperangan di Yaman, fasiliti kesihatan telah mengalami kerosakan dan memberikan kesukaran kepada pesakit yang terjejas bagi mendapatkan rawatan yang sepatutnya. Inilah situasi yang dialami oleh Waleed pada ketika itu. Walaupun dia mendapat rawatan di sebuah fasiliti di bandar tersebut, tetapi kemudahan rawatan yang tersedia amatlah teruk dan mempunyai banyak kekurangan.

Penggunaan antibiotik yang tidak betul telah menggalakkan rintangan antibiotik oleh bakteria yang menjangkiti Waleed. Waleed kemudiannya dipindahkan bagi mendapatkan rawatan yang lebih sesuai di Amman, Jordan. Semasa di Jordan inilah, pasukan perubatan mendapati bahawa Waleed mempunyai jangkitan bakteria yang agak teruk pada bahagian tulangnya yang rintang terhadap antibiotik.

Penubuhan makmal kajian oleh MSF

MSF sedang dalam perjalanannya bagi mewujudkan makmal untuk ujian mikrobiologi di hospital lapangan mereka, selain meningkatkan kerjasama dengan makmal luar yang lain. Ia bertujuan bagi mendapatkan antibiotik yang paling tepat bagi merawat jangkitan yang mempunyai bakteria yang rintang terhadap antibiotik sedia ada. Selain itu, ia juga bertujuan bagi mengelakkan bakteria daripada menjadi rintang. MSF juga telah mula melatih staf perubatan mereka berkenaan penggunaan antibiotik secara optimum.

Tanpa mengira betapa kompleksnya isu rintangan antibiotik ini, MSF masih lagi memainkan peranan penting mereka dalam melawan bakteria yang rintang terhadap antibiotik terutamanya bagi mangsa peperangan yang mudah terdedah kepada jangkitan bakteria.


Wajah Cerah Dalam 7 Hari? Jangan Terpedaya! Ini Cara Kenal Produk Timbang Kilo!

Setiap tahun, kita didedahkan dengan lambakan produk baharu di pasaran. Di media sosial juga, terlalu banyak iklan-iklan
skincare
 yang tidak ditapis ditayangkan kepada umum. Malah, kita juga tidak tahu sama ada produk kecantikan lulus KKM ataupun tidak.

Untuk pengetahuan anda, produk kecantikan merupakan satu bisnes yang besar. Ia juga sangat menguntungkan. Sebab itulah, produk kecantikan ini dijual dengan pembungkusan yang menarik dan berwarna-warni.

Kulit yang cantik dan berseri merupakan impian setiap orang
. Oleh sebab itu, kita semua mencari produk yang baik dan sesuai dengan kulit, dengan harapan ia dapat membawa perubahan yang positif terhadap rupa paras kita.

Namun, bagaimanakah kita boleh menjadi pembeli yang bijak dan tidak mudah terpedaya dengan janji-janji palsu yang dicanang oleh produk kosmetik atau penjagaan wajah ini?

Di bawah, kami senaraikan beberapa contoh produk penjagaan wajah atau kosmetik yang mungkin indah khabar dari rupa.

Untuk mendapatkan lebih banyak info tentang Kesihatan Kulit, sila dapatkannya
di sini.

5 kenyataan produk kecantikan yang mungkin tidak benar

Tidak dinafikan, terdapat terlalu banyak produk kecantikan di luar sana. U
ntuk menonjolkan diri mereka dalam pasaran, produk-produk kecantikan ini perlu merangka strategi pemasaran yang berkesan dan dapat menarik minat orang ramai.

Bagaimanakah caranya? Salah satunya adalah dengan menabur janji-janji manis dan meletakkan pelbagai label pada produk mereka untuk memperdaya pengguna.

Sebagai pembeli yang bijak, jangan sesekali mudah jatuh dalam perangkap mereka. Kadangkala, produk ini
mengandungi bahan yang berbahaya
 dan boleh memudaratkan kulit.

Malah, mungkin ada di antara produk kecantikan lulus KKM, namun masih tidak selamat untuk digunakan!

Sebagai panduan, kami akan berikan 5 contoh
claim
 produk kecantikan yang lazim digunakan. Jadi, hati-hatilah ya sebelum membeli!

1.
Kesan segera dan bertindak pantas

Pernahkah anda nampak produk kecantikan yang menjanjikan kesan yang pantas, kadangkala dalam masa beberapa hari?

Selalunya,
produk pemutih wajah
 sering menggunakan kenyataan ini untuk menarik minat pembeli.

Jika anda rasa janji yang ditabur produk tersebut tidak masuk akal, besar kemungkinan ia hanyalah satu janji palsu.

Namun, lebih teruk lagi jika produk tersebut mengandungi bahan-bahan yang berbahaya dan memudaratkan kesihatan.

Sebelum beli, pastikan anda rujuk dahulu sama ada ia merupakan produk kecantikan lulus KKM.

Baca juga:

Elak Pakai Produk Pemutih Sebarangan, Boleh Rosak Kulit! Ini Tip Putihkan Muka Dengan Selamat

Bagaimana Memilih Produk Kecantikan yang Selamat dan Berkesan?

2. Produk bersifat a
ntipenuaan atau antikedutan

Tahukah anda, tidak ada satu produk pun yang boleh mengurangkan kedutan yang teruk?

Malah, banyak krim, losen dan vitamin yang dijual di pasaran tidak mempunyai bukti yang cukup untuk membuktikan produk mereka dapat memperlahankan proses penuaan.

Walaupun begitu, ada beberapa bahan yang dapat
mengurangkan kedutan halus di wajah.
 Sebagai contoh, produk kecantikan lulus KKM yang mengandungi asid alfa hidroksil, peptida dan retinol mungkin dapat membantu.

Namun, pastikan anda mempunyai jangkaan yang realistik. Tidak ada produk yang boleh buatkan kita nampak 10 tahun lebih muda.

Semua krim atau pelembap hanya dapat memberikan keputusan yang sederhana, bertepatan dengan harganya.

3.
Menegangkan kulit dan menghilangkan selulit

Benarkah ada produk yang dapat menegangkan kulit dan
menghilangkan selulit?

Menurut
Mayo Clinic
, selulit bermaksud kulit yang berlekuk atau bergaris pada kawasan paha, punggung dan perut wanita serta lelaki. Ia berlaku disebabkan lemak yang ada di bawah lapisan kulit.

Walaupun selulit merupakan sesuatu yang normal, namun ia boleh membuatkan kita rasa rendah diri dan malu dengan penampilan diri.

Buat masa ini, tidak ada sebarang bukti yang menunjukkan bahawa pemakaian krim tertentu boleh menghilangkan selulit.

Jadi, untuk wanita yang sedang mencari jalan menghilangkan kesan regangan, elakkan membeli krim selulit kerana anda mungkin akan kecewa.

Sama jugalah dengan
krim untuk menegangkan kulit wajah
. Krim ini hanyalah sejenis pelembap yang dapat membuatkan wajah rasa tegang buat seketika.

4.
Menggunakan bahan semula jadi dan berasaskan tumbuhan

Benarkah produk yang tertulis ‘organik’ mempunyai 100% bahan berasaskan tumbuhan? Jawapannya, mungkin tidak! Sama jugalah dengan produk yang dikatakan menggunakan 100% bahan semula jadi.

Produk yang terdiri daripada bahan semula jadi atau ‘100%
natural
’ mungkin mempunyai bahan kimia lain yang berfungsi sebagai pengawet. Walaupun produk kecantikan lulus KKM, pastikan anda baca dulu senarai bahannya sebelum beli!

5. Produk b
ebas pewangi

Sama seperti produk yang berasaskan bahan semula jadi,
produk yang bebas pewangi
 juga mungkin sebenarnya mengandungi pewangi!

Kadangkala, bahan yang digunakan di dalam produk tersebut mempunyai baunya yang tersendiri, tetapi tidak dinyatakan sebagai pewangi dalam produk tersebut.

Kesimpulan

Untuk pengetahuan anda, bukan semua produk kecantikan lulus KKM selamat untuk digunakan.

Kadangkala, bahan yang terkandung di dalam produk tersebut mungkin tidak sesuai untuk wajah anda.

Oleh sebab itu, selain melakukan pemeriksaan di laman sesawang KKM mengenai satu-satu produk kecantikan lulus KKM, pastikan anda baca juga senarai bahan di kotak pembungkusnya.

Selain itu, jangan mudah tertipu dengan janji palsu, terutamanya yang menjanjikan perubahan mendadak dalam masa yang singkat.

Sudah tentu kita tidak mahu menjadi mangsa penggunaan produk yang tidak berkualiti, bukan?


Penat 'Exercise' Nak Bagi Nampak 'Muscle', Tapi Tak Berhasil? Ambil 10 Makanan Ini Untuk Naikkan Otot Badan!

Untuk membina otot; aspek pemakanan dan aktiviti fizikal adalah dua perkara yang tidak boleh diabaikan. Jom ketahui jenis makanan untuk otot yang boleh anda amalkan. Barulah ada
muscle!

Antara jenis makanan untuk otot terbaik

Penting untuk anda mencabar badan melalui aktiviti fizikal, tetapi dalam masa yang sama, anda memerlukan sokongan pemakanan yang betul.

Jika anda berusaha keras dalam melakukan aktiviti fizikal dan tidak mengambil peduli tentang apa yang anda makan, ia adalah seperti mensabotaj usaha anda sendiri.

Berikut adalah beberapa jenis makanan membina otot yang harus anda ketahui.

 Telur

Merupakan makanan untuk otot yang hebat.

Ini kerana telur mengandungi kandungan protein berkualiti tinggi, 9 asid amino penting, lemak sihat, kolin (
choline),
dan vitamin B. Telur adalah satu makanan yang tidak membahayakan kesihatan.

 Daging

Daging lembu kaya dengan protein berkualiti tinggi, vitamin B, mineral dan
creatine.

Pilih untuk makan daging lembu tanpa lemak
 yang boleh menyokong pembesaran otot tanpa terlalu banyak kandungan kalori tambahan.

Namun ia tidak boleh diambil setiap hari kerana
kandungan lemak tepu yang tinggi.

Makanan untuk otot: Ikan

Jenis ikan seperti tuna, salmon dan sardin – kaya protein dan tinggi kandungan asid lemak omega-3, yang baik untuk proses pembinaan otot dan kesihatan secara keseluruhan.

Omega-3 penting untuk membantu menghilangkan lemak dan memastikan setiap fungsi badan berjalan dengan baik dan betul.

 Ayam

Pilih isi ayam tanpa kulit kerana ia mengandungi protein tinggi – mengekal dan memperbaiki otot, kesihatan tulang dan mengekalkan berat badan.

Selain itu, makanan untuk otot ini juga terkandung vitamin B dan vitamin B6 – penting untuk individu aktif dengan membantu badan berfungsi secara betul semasa aktiviti fizikal.

Selain itu, makanan ini juga berperanan dalam pembentukan otot yang optimum.

 Yogurt Greek

Bukan sahaja mengandungi protein berkualiti tinggi, tetapi juga terkandung campuran protein
whey
 – mencerna dengan cepat dan protein
casein
 yang mencerna dengan perlahan.

Yogurt Greek ini mungkin makanan ringan yang sesuai dimakan pada bila-bila masa.

Tetapi cadangan masa memakan yang terbaik adalah selepas bersenam atau sebelum tidur kerana manfaat campuran protein yang
membantu proses pencernaan
 cepat dan perlahan.

 Kacang

Jenis kacang seperti
kidney bean, black bean,
dan
pinto bean
 adalah baik untuk dijadikan sebahagian diet makanan harian.

Ia dapat membina otot tanpa lemak kerana mengandungi protein, vitamin B dan
serat yang baik
 serta tinggi kandungan magnesium, fosforus dan zat besi.

Selain itu, ia juga berperanan untuk mencegah penyakit.

Kekacang, m
akanan untuk otot yang terbaik

Kacang tanah mengandungi campuran protein, lemak dan karbohidrat.

Ia juga tinggi kandungan
leucine
 asid amino berbanding produk tumbuhan lain.

Kekacang lain seperti kacang gajus
 dan badam juga memainkan peranan penting dalam diet kesihatan secara keseluruhan.

Malah, ia juga pilihan snek terbaik ketika anda memerlukan sesuatu makanan untuk
meningkatkan pengambilan kalori.

 Tauhu

Merupakan produk yang terhasil daripada susu soya dan sering digunakan sebagai pengganti daging.

Ia mengandungi protein, lemak dan karbohidrat. Makanan ini juga merupakan sumber yang baik untuk kalsium, yang penting untuk otot berfungsi dengan baik dan kesihatan tulang.

Protein soya yang ditemui dalam makanan seperti tauhu dan kacang soya – dianggap sebagai tumbuhan protein berkualiti tinggi.

 Oat

Sumber karbohidrat yang baik
 kerana nilai indeks glisemik (GI) yang rendah dan diproses dengan minima.

Manfaat diet rendah GI adalah mengandungi mikronutrien yang baik, kandungan serat tinggi, mengenyangkan perut, mengurangkan kelaparan, dan membantu menghilangkan lemak.

Jadi ini bermakna, makanan rendah GI dapat meningkatkan kehilangan lemak kepada
mereka yang ingin menurunkan berat badan
 dan
memberikan sumber karbohidrat
 berterusan kepada individu yang ingin menjaga otot.

 Buahan dan sayuran, pilihan terbaik makanan untuk otot

Sumber makanan kaya antioksidan
, penting untuk
fungsi sistem imun yang baik
, membekalkan banyak nutrien lain seperti vitamin C, vitamin E dan beta-karoten.

Selain itu, buah-buahan dan sayuran juga memberikan serat yang membantu pencernaan dan penyerapan nutrien.

Anda boleh pilih untuk makan pisang
, nanas atau buahan kering seperti kismis dan ubi seperti ubi keledek.


Serangan Jantung Tiba-tiba (Akut)

Definisi

Apa itu Serangan Jantung Tiba-tiba (Akut) ?

Serangan jantung secara tiba-tiba
  ialah terma kesihatan untuk serangan jantung. Serangan jantung ialah keadaan yang sangat membahayakan nyawa ketika saluran darah ke jantung terputus secara tiba-tiba, menyebabkan kerosakan tisu.

Jantung memerlukan bekalan oksigen dan nutrien yang berterusan, seperti otot-otot lain di dalam badan. Dua saluran darah yang besar dipanggil saluran darah koronari membekalkan oksigen dalam darah untuk otot jantung. Jika mana-mana saluran darah ini tersumbat secara tiba-tiba, sebahagian dari jantung akan kekurangan oksigen, keadaan yang dipanggil “kekurangan darah dalam tisu jantung”.

Jika kekurangan darah dalam tisu jantung berlaku dalam masa yang lama, otot jantung tersebut akan mati. Ini dipanggil serangan jantung ataupun secara terjemah mudah “kematian otot jantung”.

Kebanyakan serangan jantung berlaku untuk beberapa jam- jadi, mintalah bantuan segera. Dalam sesetengah kes simptom tidak kelihatan langsung, akan tetapi kebanyakan serangan jantung membuatkan dada sakit.

Apakah kebarangkalian Serangan Jantung Tiba-tiba (Akut) ?

Serangan jantung boleh menjejaskan pesakit pada semua peringkat usia. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Serangan Jantung Tiba-tiba (Akut) ?

Simptom biasa serangan jantung secara tiba-tiba ialah:

Rasa sesak dada

Sakit di bahagian dada, belakang, rahang, dan semua bahagian atas badan yang bertahan selama beberapa minit atau yang pergi dan datang balik

Sesak nafas

Berpeluh

Loya

Muntah-muntah

Cemas

Batuk

Pening kepala

Jantung berdegup laju

Penting untuk anda tahu bahawa tidak semua individu yang mengalami serangan jantung akan mempunyai simptom yang sama atau kesakitan yang sama. Sakit dada merupakan simptom lazim yang dilaporkan berlaku dalam kalangan lelaki dan wanita. Akan tetapi, wanita akan berisiko berbanding lelaki untuk mempunyai:

Sesak nafas

Sakit rahang

Sakit bahagian belakang atas badan

Pening kepala

Loya

Muntah-muntah

Hakikatnya, terdapat wanita yang mengalami serangan jantung dilaporkan mempunyai seperti simptom demam.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah Punca Serangan Jantung Tiba-tiba (Akut) ?

Ini secara lazimnya adalah hasil satu atau lebih saluran darah koronari tersumbat. Saluran darah tersumbat boleh disebabkan oleh terhasilnya plak, suatu bahan yang terdiri dari lemak, kolestrol dan hasil nyahtinja. Ini boleh menyebabkan serangan jantung, beberapa faktor mungkin membawa kepada terjadinya saluran darah koronari tersumbat.

Kolestrol
: Tidak semua kolestrol teruk, tetapi kolestrol LDL boleh melekat di dinding saluran darah dan menghasilkan plak.

Lemak tepu
: Lemak tepu boleh menyumbang kepada terhasilnya plak. Lemak tepu boleh didapati dalam daging dan produk tenusu, termasuklah daging, mentega dan keju.

Lemak trans
: Sejenis lemak lagi menyumbang kepada arteri tersumbat ialah lemak trans, atau  lemak terhidrogen. Lemak trans selalunya dihasilkan dan boleh didapati dalam pelbagai jenis makan proses.

Faktor-faktor Risiko

Apakah yang meningkatkan risiko saya kepada Serangan Jantung Tiba-tiba (Akut) ?

Terdapat banyak faktor-faktor risiko untuk serangan jantung secara tiba-tiba, seperti:

Tekanan darah tinggi
: Anda sangat berisiko untuk mendapat serangan jantung jika anda mempunyai tekanan darah tingg. Tekanan darah tinggi yang normal ialah di bawah 120/80 mm Hg (milimeter merkuri) bergantung kepada umur anda.

Tinggi kandungan kolestrol
: Tinggi kandungan kolestrol di dalam darah membuatkan anda berisiko untuk mendapat serangan jantung secara tiba-tiba. Anda boleh mengurangkan kadar kolesterol anda dengan mengubah diet atau mengambil ubat statin.

Tinggi kandungan triglyceride
: Tinggi kandungan triglyceride juga meningkatkan risiko untuk mendapat serangan jantung. Triglyceride yang tersimpan di dalam badan anda menyumbang kepada terhasilnya plak.

Kencing manis dan tinggi kandungan gula dalam darah
:
Kencing manis ialah keadaan yang menyebabkan kandungan gula dalam darah, atau glukos, meningkat. Tinggi kandungan gula dalam darah boleh merosakkan saluran darah dan akhirnya boleh menyebabkan penyakit saluran darah koronari.

Obesiti
: Risiko anda untuk mendapat serangan jantung semakin tinggi jika anda mempunyai berat badan berlebihan. Obesiti sering disertai dengan pelbagai keadaan yang meningkatkan risiko serangan jantung, termasuklah:

Kencing manis

Tinggi tekanan darah

Tinggi kandungan kolestrol

Tinggi kandungan triglyceride

Merokok
: Merokok produk tembakau meningkatkan risiko anda untuk mendapat serangan jantung. Ia juga boleh menyebabkan pelbagai penyakit dan gangguan kardiovaskular yang lain.

Umur
: risiko untuk mendapat serangan jantung meningkat seiring dengan umur. Lelaki lebih tinggi risiko serangan jantung selepas umur 45, dan wanita lebih tinggi risiko serangan jantung selepas umur 55.

Sejarah keluarga
: Anda lebih berisiko untuk mendapat serangan jantung jika ada antara kalangan ahli keluarga pernah mempunyai sejarah serangan jantung awal. Risiko anda semakin tinggi terutamanya jika anda mempunyai ahli keluarga lelaki yang mendapat serangan jantung sebelum umurnya 55 tahun atau jika ada kalangan ahli keluarga perempuan yang mendapat serangan jantung sebleum umurnya 65 tahun.

Faktor-faktor lain yang meningkatkan risiko serangan jantung termasuklah:

Tekanan

Kurang bersenam

Penggunaan dadah terlarang, termasuk kokain dan amfetamin

Mempunyai sejarah tekanan darah tinggi semasa hamil

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Serangan Jantung Tiba-tiba (Akut)

didiagnosis?

Untuk mengesahkan sama ada anda mendapat serangan jantung, doktor anda akan mendengar degupan jantung anda dan mengukur tekanan darah anda.

Elektrokardiogram (EKG) juga digunakan untuk mengukur aktiviti elektrik jantung anda. Ujian darah juga boleh digunakan untuk memeriksa protein yang menyebabkan kerosakan jantung, seperti troponin.

Ujian diagnostik lain termasuklah:

Ujian tekanan untuk melihat fungsi jantung anda ketika beberapa keadaan, seperti bersenam.

Angiogram bersama kateter koronari untuk melihat bahagian yang tersumbat dalam saluran darah

Ekokardiogram boleh digunakan untuk membantu mengenalpasti bahagian jantung anda yang tidak berfungsi dengan baik.

Bagaimana pesakit Serangan Jantung Tiba-tiba (Akut)

dirawat?

Prosedur pembedahan yang dipanggil angioplasty mungkin digunakan untuk membuka saluran darah tersumbat yang menyalurkan darah ke jantung.

Ketika angioplasty, pakar bedah akan memasukkan tiub yang panjang, kecil yang dipanggil kateter ke dalam saluran arteri untuk ke tempat yang tersumbat. Kemudian, mereka akan kembungkan belon kecil yang terdapat pada kateter untuk mengembangkan saluran arteri dan membolehkan darah mengalir semula. Pakar bedah anda mungkin akan meletakkan jaringan tiub kecil dan kecil dipanggil stent di tempat yang tersumbat. Stent akan menghalang saluran arteri dari tertutup.

Doktor anda mungkin perlu membuat pembedahan graf pintasan saluran koronari (CABG) dalam sesetengah kes. Untuk prosedur ini, pakar bedah anda akan membuat saluran vena dan arteri yang baru untuk memastikan saluran darah dapat mengalir melepasi kawasan yang tersumbat. Prosedur CABG selalunya dilakukan sejurus selepas serangan jantung. Dalam banyak keadaan kes, prosedur ini dilakukan beberapa hari selepas serangan jantung bagi memberi masa untuk jantung kembali pulih.

Beberapa jenis ubat juga boleh digunakan untuk merawat serangan jantung:

Aspirin, sering digunakan untuk mencairkan darah beku dan meningkatkan aliran darah melalui arteri yang sempit.

Thrombolitik digunakan untuk mencairkan darah beku.

Antiplatlet seperti clopidogrel, boleh digunakan untuk menghalang pembentukan darah beku dan menghalang darah beku dari membesar.

Nitroglycerin digunakan untuk melebarkan saluran darah anda.

Beta-blockers menurunkan tekanan darah dan melegakan otot jantung. Ini membantu mengurangkan kerosakan jantung anda.

ACE inhibitors juga boleh digunakan untuk menurunkan tekanan darah dan mengurangkan tekanan kepada jantung.

Ubat pelega kesakitan mungkin digunakan untuk mengurangan ketidakselesaan yang dialami.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Serangan Jantung Tiba-tiba (Akut)

?

Gaya hidup dan kaedah pengubatan sampingan berikut mungkin membantu anda mengatasi serangan jantung secara tiba-tiba:

Diet
: Amalkan diet yang sihat dengan mengambil gandum,sayur-sayuran,buah-buahan, protein tanpa lemak. Anda juga patut mengurangkan kuantiti berikut dalam diet anda: gula, lemak tepu, lemak trans, kolestrol. Ini pernting terutama bagi individu yang menghidap penyakit kencing manis, tekanan darah tinggi, dan tinggi kolestrol.

Bersenam
: Bersenam beberapa kali seminggu juga boleh meningkatkan kesihatan kardiovaskular anda. Jika anda baru sahaja mengalami serangan jantung, anda perlu berbincang dengan doktor untuk memulakan plan senaman yang baru.

Berhenti merokok
: Penting untuk anda berhenti merokok. Berhenti merokok boleh mengurangkan risiko serangan jantung dan meningkatkan kesihatan jantung dan paru-paru. Anda juga patut menjauhkan diri dari perokok untuk mengelakkan anda menjadi mangsa perokok kedua.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jari Tangan Mengeras Hingga Sukar Gerak? Ini Tanda Sklerosis Digital!

Kencing manis boleh mempengaruhi seluruh badan, termasuklah kawasan kulit pesakit. Kadangkala, sebarang masalah pada tangan atau badan seperti kulit jari tangan kering dan mengeras merupakan antara tanda awal diabetes yang perlu diperhatikan.

Penyakit kulit seperti jangkitan bakteria, jangkitan kulat, gatal-gatal dan sebagainya merupakan sesuatu yang lazim dan boleh dialami oleh semua orang.

Walau bagaimanapun,
penghidap kencing manis
 mempunyai risiko yang lebih tinggi untuk menghidap penyakit ini.

Malah, ada juga beberapa jenis penyakit kulit yang berlaku khas kepada pesakit kencing manis. Salah satunya ialah sklerosis digital atau kulit jari tangan kering dan mengeras.

Apakah sklerosis digital?

Keadaan ini berlaku apabila kulit jari tangan kering dan mengeras. Tekstur kulit juga akan bertukar menebal dan bersisik seakan-akan lilin.

Pesakit diabetes tidak akan rasa sakit disebabkan sklerosis digital. Walau bagaimanapun, sensasi pada hujung jari mereka akan berkurangan.

Penyakit ini selalunya akan bermula pada hujung jari dan boleh merebak ke seluruh tangan. Selalunya, sklerosis digital akan berlaku pada kedua-dua belah tangan.

Kondisi ini juga boleh berlaku pada jari kaki dan juga kulit pada bahagian dahi.

Lama-kelamaan, penghidap sklerosis digital tidak boleh menggerakkan jari mereka kerana sendi yang sudah mengeras.

Kawasan lutut, siku dan buku lali juga boleh menjadi keras dan sukar untuk digerakkan, namun kondisi ini lebih jarang berlaku.

Selain itu, sklerosis digital juga sering terjadi bersama
diabetic cheiroarthropathy
, yang turut dikenali
sebagai sindrom tangan mengeras.

Pesakit yang menghidap kedua-dua kondisi ini akan mengalami masalah untuk membengkokkan atau meluruskan jari.

Sklerosis digital berlaku kepada hampir satu pertiga
penghidap diabetes jenis 1
. Satu-satunya cara untuk mencegahnya adalah dengan mengawal kadar gula dalam darah.

Punca kulit jari tangan kering dan mengeras

Sklerosis digital boleh terjadi disebabkan beberapa faktor. Walaupun begitu, punca sebenarnya masih belum dikenal pasti.

Namun, pakar berpendapat, kerosakan pada pembuluh darah serta saraf di kawasan jari mungkin merupakan punca jari tangan pesakit diabetes mengeras dan tidak boleh dibengkokkan.

Penghidap diabetes
tidak boleh lari daripada kerosakan saraf
. Tahap gula dalam darah yang tinggi akan menyebabkan kerosakan saraf yang dikenali sebagai neuropati diabetik.

Pesakit kencing manis boleh memperlahankan neuropati diabetik dengan cara menjaga pemakanan dan menjalani gaya hidup yang sihat.

Selain itu, proses glikolisasi juga mungkin merupakan punca sklerosis digital.

Glikolisasi merupakan satu proses yang menyebabkan molekul gula berlebihan melekat pada molekul protein, termasuklah kolagen pada kulit.

Proses inilah yang menyebabkan kulit menjadi tebal dan sendi pada kulit jari tangan kering dan mengeras.

Trigger finger
 salah satu tanda sklerosis digital

Salah satu tanda sklerosis digital yang lazim ialah
trigger finger
, satu kondisi yang menyebabkan salah satu jari tangan tersekat dan tidak boleh dibengkokkan
. Trigger finger
 turut dikenali dengan nama
stenosing tenosynovitis
.

Trigger finger
 lazimnya berlaku kepada penghidap kencing manis.

Walau bagaimanapun, individu yang bekerja atau mempunyai hobi yang memerlukan tangan untuk menggenggam dengan kerap mempunyai risiko yang lebih tinggi untuk mengalami
trigger finger
.

Antara tanda
trigger finger
 ialah:

Jari tangan rasa keras dan ketat, sukar untuk diluruskan, terutamanya pada waktu pagi.

Bunyi ‘click’ atau ‘pop’ semasa menggerakkan jari.

Rasa lembut atau munculnya ketulan (nodul) di bahagian dasar jari.

Jari tangan ‘terkunci’ dan sukar untuk diluruskan semula.

Salah satu jari tangan tidak boleh diluruskan langsung.

Trigger finger
 boleh berlaku pada mana-mana jari termasuklah ibu jari.

Malah, ia juga boleh berlaku pada 2 atau 3 jari dalam satu-satu masa. Kedua-dua tangan pesakit juga berpotensi untuk mengalami masalah yang sama.

Siapa yang berisiko?

Sklerosis digital dan komplikasi seperti
trigger finger
 akan menjadi lebih lazim jika seorang pesakit itu menghidap diabetes dalam satu tempoh yang lama.

Masalah ini juga lebih banyak berlaku kepada penghidap diabetes jenis 1 kerana mereka menghidap kencing manis dalam tempoh yang lebih panjang.

Namun, pesakit diabetes jenis 2 juga mempunyai risiko untuk menghidap penyakit ini, lebih-lebih lagi jika mereka
tidak menjaga makan dan jarang bersenam.

Walaupun tiada penawar untuk masalah ini, terapi fizikal dapat membantu memudahkan pergerakan jari tangan.

Selain itu, suntikan kortikosteroid juga dapat membantu mengurangkan rasa ketat serta inflamasi yang berlaku disebabkan
 trigger finger
.

Dalam sesetengah kes, pembedahan mungkin diperlukan untuk membetulkan tisu di kawasan tapak tangan untuk memperbaiki fungsi jari yang terkesan.

Kesimpulan

Sklerosis digital atau kulit jari tangan kering dan mengeras merupakan satu bentuk komplikasi jangka panjang yang berlaku apabila kadar gula dalam darah tidak dikawal dengan baik.

Buat masa ini, masih belum ada penawar untuk masalah ini. Walau bagaimanapun, kondisi ini boleh dielakkan jika pesakit
bijak mengawal kadar gula dalam darah.

Dengan amalan gaya hidup yang sihat seperti bersenam dan makan makanan yang berkhasiat, pesakit diabetes boleh mengelakkan sklerosis digital ataupun komplikasi jangka panjang yang lain.


Rinofima: Keadaan Keradangan Kulit pada Hidung

Rinofima
(Rhinophyma),
 juga dikenali sebagai “
bulbous nose
” atau “
phymatous rosacea
“, adalah masalah kulit jarang yang dicirikan dengan hidung yang besar, merah dan berbonggol. Walaupun punca sebenar tidak diketahui, ia biasanya berlaku pada peringkat berikutnya dalam kes-kes rosacea yang teruk. Rosacea adalah biasa, keadaan keradangan kulit kronik yang menyebabkan kemerahan yang tidak teratur atau kemerahan pada muka.

Simptom rinofima

Rinofima menjejaskan saiz, bentuk dan rupa hidung itu sendiri. Seseorang mungkin melihat bentuk bulat yang tidak teratur dengan keradanganatau pembengkakan hidung. Keadaan ini juga boleh menyebabkan lapisan luar kulit lebih tebal dan berubah menjadi kemerahan dengan mudah. Ia disebabkan oleh pembengkakan saluran darah kecil di hidung atau pipi. Pelbagai kelenjar minyak dan liang peluh yang diperbesar juga boleh meningkat. Gangguan ini biasanya berlaku pada tahap rosacea yang lebih teruk. Simptom rinofima akan menjadi lebih buruk jika ia tidak dirawat.

Punca rinofima

Penyebab rinofima tidak difahami sepenuhnya. Pada masa lalu, ia dianggap disebabkan penggunaan alkohol kerana masalahnya lebih biasa pada lelaki berbanding pada wanita. Tetapi penyelidikan telah membuktikan bahawa hubungan itu tidak dibuktikan. Keadaan ini berlaku pada kedua-dua orang yang minum dan tidak minum alkohol. Sebaliknya, ia dianggap berlaku selepas kes-kes jangka panjang jerawat rosacea.

Faktor risiko

Faktor risiko rinofima termasuk usia dan jantina. Lelaki mungkin mengalami rinofima berbanding wanita. Keadaan ini secara beransur-ansur berkembang selepas peringkat awal rosacea. Oleh itu, ia biasanya berlaku di antara umur 25 dan 50 tahun. Seseorang berkulit cerah, rambut berwarna lebih terang, atau mempunyai ahli keluarga yang mengalami rosacea mungkin mempunyai risiko rinofima yang lebih tinggi berbanding yang lain.


Betul ke Bercakap Time Baby Tidur Ada Manfaat? Ayuh Semak!

“Masa anak tidur, cubalah bercakap dengan dia. Cakap benda elok-elok.” Haaa…ibu-ibu sekalian pernah tak dapat nasihat macam ini?

Kalau anda melakukannya seperti yang dinasihatkan, adakah anda tahu kebaikan daripada perbuatan anda itu?
Jom Hello Doktor nak kongsikan.

Untuk mendapatkan lebih banyak info tentang Keibubapaan, sila dapatkannya
di sini.

Pupuk nilai positif ketika anak tidur

Bercakap dengan si comel anda ketika mereka sedang tidur adalah merujuk kepada perbuatan yang dipanggil sebagai
affirmative sleep talking.
 Ia adalah seperti hipnosis.

Bertenang, jangan fikir bukan-bukan. Ia bukanlah satu perkara yang menakutkan.

Apa yang dimaksudkan dengan
affirmative sleep talking
 ini adalah anda membisikan kata-kata positif kepada bayi anda pada saat mereka
melelapkan mata
.

Perbuatan ini pada asasnya dapat membantu minda untuk ‘berinteraksi’ dengan perkataan yang anda bisikan.

Bisikan seperti, “Besar jadi anak yang pandai”, “Mama sayangkan Husna” dan “Husna kena jadi budak baik” adalah antara kata-kata yang boleh anda bisikan kepada si manja anda.

Kaedah yang dianggap seperti terapi bicara ketika tidur ini adalah sesuai untuk diaplikasikan kepada anak anda ketika dia masih bayi sehinggalah dia berusia 12 tahun.

 Ia dipercayai dapat membentuk keyakinan diri pada anda dan membantunya untuk membesar menjadi individu yang lebih berdikari.

Manfaat bercakap ketika anak tidur

Beberapa manfaat lain yang akan diperoleh si manja daripada terapi ini adalah seperti:

Meningkatkan kesedaran dan rasa disayangi

Untuk kesihatan dan kesejahteraan dalaman

Memperbaiki
tingkah laku

Menjadikan anak lebih tenang, bahagia dan teratur

Membantu mempertingkatkan keupayaan bertutur

Cara melakukannya

Tempoh yang terbaik adalah selepas 40 hingga 50 minit pertama selepas mereka tidur.

Ini kerana pada saat ini minda di bawah sedar masih terjaga dan terbuka untuk menerima sebarang kata-kata
positif
.

Peruntukkan masa sekurang-kurangnya 5 minit setiap malam secara berterusan. Ketika mereka sedang melelapkan mata, mulakan dengan pendekatan yang lembut, seperti membisikkan nama anak dengan perlahan-lahan

Lafazkan kepada mereka betapa anda sayangkan mereka, nyatakan betapa berharganya kewujudan mereka dalam kehidupan anda

Selepas itu anda boleh memulakan terapi ini dengan menyatakan perkara-perkara
positif
 seperti, “Gosok gigi tu baik untuk gigi. Jadi Husna kenalah rajin gosok gigi. Lagi Mama bertambah sayang.”

Ulangi untuk menyebut nama mereka dua hingga tiga kali bagi mendapatkan perhatian mereka. Dalam masa yang sama untuk menyedarkan mereka bahawa anda sedang ‘bercakap’ dengan mereka

Pastikan anda memilih perkataan yang sesuai untuk menukar atau mengubah tingkah laku anak ke arah positif

Ulangi terapi ini sewaktu anak tidur untuk sekurang-kurangnya empat minggu. Ini kerana dikatakan tempoh tersebut adalah waktu yang terbaik untuk minda anak memproses dan menerima apa yang dibisikkan.

Baca juga:

Tiada salah mencuba ketika anak tidur

Mungkin ada antara anda yang meragui keberkesanan kaedah ini. Namun, penulis sendiri tidak menafikan turut melakukan kaedah ini.

Tidak ada rugi kalau kita mencuba. Ia mungkin dianggap sebagai satu perbuatan yang mudah.

Tetapi hakikatnya ia memberikan satu perasaan yang kuat dan asas keyakinan yang tinggi dalam minda separuh sedar si manja. Selamat mencuba!


Hidup Sihat Tanpa Diet. Boleh ke?

Kita telah melangkah ke tahun 2020 yang dinanti-nantikan oleh sebahagian besar rakyat Malaysia. Beberapa hari yang lepas, sudah tentunya anda telah menetapkan matlamat, resolusi atau objektif yang ingin dicapai sebagai permulaan kepada tahun baru. Statistik yang dikeluarkan oleh pelbagai jenis kaji selidik menunjukkan tahap kepatuhan individu terhadap resolusi tahun baru agak rendah. Namun tidak dinafikan, tanpa matlamat yang jelas, agak mustahil untuk kita mencapai sesuatu yang baru pada tahun 2020.
Jika anda berhasrat untuk hidup dengan lebih sihat pada tahun ini, penulis akan menyenaraikan beberapa
nasi
hat pakar makanan yang boleh diguna pakai bagi mencapai objektif tersebut. Baca artikel ini untuk tahu dengan lebih lanjut.

Tukar cara pemikiran anda berkenaan dengan resolusi tahun baru

Jika anda merasakan resolusi anda hanya efektif untuk satu tahun, anda perlu memikirkan semula berkenaan dengan kesan resolusi tersebut dalam jangka masa panjang. Matlamat kesihatan anda tidak sepatutnya mempunyai label ‘baik sebelum’. Ia perlu dilakukan dalam jangka masa panjang agar kelanjutan usia dapat dicapai dengan taraf kesihatan yang baik.

Pakar pemakanan di Sydney, Jessica Sepel telah menyarankan agar setiap individu melakukan perubahan sedikit demi sedikit setiap minggu bagi menggalakkan kepatuhan. Jika anda kebiasaannya mengambil lebih daripada 4 cawan
kopi
, kurangkan 1 cawan setiap minggu atau setiap bulan. Begitu juga dengan perkara lain seperti pemakanan sihat.

Mungkin anda merupakan seorang individu yang suka mengambil makanan tinggi
 gula
 dan tinggi lemak. Lakukan perubahan sedikit demi sedikit agar anda tidak terbeban dengan pelaksanaan tersebut. Usah kira kalori! Cuba sehabis baik untuk mengamalkan gaya pemakanan sihat.

Jika anda tidak berpuasa, jangan langkau waktu makan

Mungkin anda ingin mengurangkan berat badan dengan melangkau waktu makan tertentu agar jumlah pengambilan kalori harian anda kurang berbanding dengan keperluannya. Namun, banyak kajian telah menunjukkan, perbuatan tersebut boleh menyebabkan masalah pengambilan makanan secara berlebihan (
binge-eating
) kelak.

Perkara ini bakal mengundang padah memandangkan masalah tersebut boleh menyebabkan individu mengambil kalori secara berlebihan. Makan secara berkala pada kuantiti yang sedikit. Pastikan nutrisi makro seperti karbohidrat, protein lemak dan makanan berserat termasuk di dalam setiap hidangan harian.

Jika anda ingin berpuasa, cuba pelan 16-8 di mana anda tidak mengambil apa-apa makanan atau minuman berkalori (boleh minum air kosong) selama 16 jam dan makan dua hidangan makanan pada 8 jam seterusnya. Jika anda merasakan perkara tersebut sukar untuk dipraktikkan, cuba makan di antara jam 12 tengah hari hingga 8 malam. Selebihnya anda hanya minum air kosong.

Tukarkan makanan tidak sihat kepada alternatif yang sihat

Jangan halang keinginan anda untuk mendapatkan sesuatu sumber makanan. Sebagai contoh, jika anda suka makan nasi, jangan tinggalkan makanan tersebut semata-mata hendak mengurangkan berat badan. Mungkin anda boleh tukarkan kepada alternatif yang lebih sihat seperti beras perang?

Menurut kajian yang dijalankan oleh sekumpulan pengkaji yang diterajui oleh Viswanathan Mohan pada tahun 2014, pengambilan beras perang berbanding dengan beras putih boleh menurunkan tahap glukosa dalam darah dan meningkatkan keberkesanan insulin dalam kalangan individu yang mempunyai masalah berat badan berlebihan.

Itu hanyalah sekadar contoh. Terdapat beberapa lagi yang boleh penulis berikan seperti snek. Jika anda menonton drama atau filem bersama dengan keluarga, pastinya anda menginginkan sesuatu untuk dikunyah, kan? Buatlah
popcorn
atau

ambillah buah sebagai snek. Pastikan ia bukan makanan yang telah ditambah dengan pelbagai jenis perisa yang berkemungkinan mempunyai kandungan
 gula
 tersembunyi.

Menurut Sepel, tidak wujud istilah pelan pemakanan yang sempurna. Perkara yang ingin kita capai dalam mengamalkan gaya pemakanan tertentu adalah tubuh badan yang sihat dan kepuasan dalam mengamalkan gaya pemakanan sihat.

Masak di rumah dengan lebih kerap dan ambil makanan pada kadar yang sederhana

Sebenarnya, lebih mudah untuk anda kekal sihat jika anda tahu apa yang terkandung di dalam makanan anda. Jika anda sering membeli makanan dari restoran, anda tidak akan tahu berapa banyak gula, garam atau perasa yang digunakan oleh tukang masak.

Cara yang paling mudah untuk memastikan anda sedar berkenaan dengan apa yang anda makan, adalah dengan mengawal bahan masakan itu sendiri. Luangkan masa untuk memilih bahan berkualiti, pastikan setiap komponen masakan tersebut memenuhi keperluan nutrisi makro harian anda dan pastikan pengambilan makanan mengikut saranan semasa.

Konsep pinggan sihat (suku-suku-separuh) yang telah diperkenalkan oleh Kementerian Kesihatan Malaysia (KKM) merupakan alternatif terbaik jika anda ingin
menurunkan berat badan
.

Kurangkan minuman bergula dan minum air kosong secukupnya

Badan manusia terdiri daripada 60% air. Saranan yang sering diajukan kepada masyarakat umum adalah supaya air diminum pada kadar sekurang-kurangnya 8 gelas (8 auns) sehari.
Dehidrasi
 boleh memberikan pelbagai jenis kesan buruk kepada prestasi dan kualiti hidup individu secara menyeluruh.

Kajian yang dijalankan oleh Universiti Connecticut pada tahun 2012 telah menunjukkan bahawa kekurangan 1.59% air boleh mempengaruhi keupayaan
memori kerja
 dan meningkatkan keresahan dan kelesuan. Perkara ini perlu dititikberatkan berikutan individu kebiasaannya hilang 1-3% air semasa melakukan aktiviti harian (selain
 senaman
).

Bawa botol minuman ke mana sahaja anda pergi dan minumlah air secukupnya.

Pilihlah senaman yang sesuai dengan anda

Walaupun penulis akui, senaman tertentu mempunyai kapasiti yang optimum bagi individu untuk mencapai berat badan ideal, usahlah seksa diri dengan melakukan senaman yang tidak disukai. Ingat! Kita melihat kepada aktiviti yang boleh dilakukan dalam jangka masa panjang. Jika anda tidak suka, kebarangkalian untuk anda meninggalkan aktiviti tersebut dan berputus asa adalah meningkat.

Akui kekuatan, kelemahan, perkara yang anda suka dan perkara yang anda benci sebelum memulakan sesuatu. Jika anda suka berlari
maraton
, tidak salah untuk menumpukan sepenuh tenaga kepada senaman itu. Jika anda tidak suka berlari, cuba latihan angkat berat. Ia dapat mencantikkan definisi badan selain memberikan stamina dan kesihatan kepada mereka yang mengamalkannya.

Konklusi

Inilah masa untuk anda menetapkan sasaran anda berkaitan dengan aspek kesihatan. Memanglah sekarang sudah tahun baru namun itu tidak bermakna anda tidak boleh menetapkan azam baru. Kita masih berada di awal tahun 2020. Apa yang kita hendak amalkan juga bukanlah sesuatu yang harus ditumpukan pada sesuatu tahun sahaja. Ia boleh menjadi matlamat jangka masa panjang. Ambil pen, ambil kertas dan mulakan merancang sekarang.

Hello Health Group
 tidak menyediakan nasihat perubatan, diagnosis, atau rawatan.


Ada Anak Autisme? Ini 9 Cara Terbaik Bantu Perkembangan Anak

Membesarkan anak istimewa pastinya satu cabaran. Ingin tahu cara terbaik bagi ibu bapa untuk mendidik anak autisme di rumah? Berikut 9 cara yang boleh bantu perkembangan anak.

Untuk mendapatkan lebih banyak info tentang Keibubapaan, sila dapatkan
di sini.

Bolehkah mendidik anak autisme?

Bukan mudah menjaga dan membesarkan anak yang
menghidap gangguan spektrum autisme
 (
autism spectrum disorder
, ASD).

Wujud rasa rungsing dan bimbang apabila ada mengatakan bahawa
anak dengan ASD

sukar untuk dipulihkan
. Tetapi benarkah?

Jika anda sedang mencari-cari kaedah membantu dan mendidik anak autisme yang sesuai ketika berada di rumah, mungkin artikel ini akan dapat membantu.

Ini kerana terdapat banyak cara untuk bantu perkembangan anak dengan ASD dalam memperolehi kemahiran baru.

Cara mendidik anak autisme

Hello Doktor akan kongsikan dengan ibu bapa cara untuk membantu anak yang menghidapi autisme bagi mengembangkan kemahiran baharu.

Struktur dan keselamatan

Berikut langkah untuk memudahkan tugasan harian bagi anda dan
anak dengan ASD
:

 Konsisten

Anak ASD sukar mengaplikasi apa yang dipelajari dalam sekolah kepada tempat lain seperti rumah.

Cuba terapkan persekitaran yang sama untuk bantu memperkukuhkan pembelajaran sekali gus bantu perkembangan anak.

Anda mungkin boleh menjalankan terapi di lebih daripada 1 tempat untuk mendorong anak mengaplikasikan apa dipelajari di persekitaran lain.

Selain itu, anda perlu konsisten dalam cara berkomunikasi dengan si kecil dan cuba tangani
tingkah laku yang mencabar
.

 Rutin sama

Untuk mendidik anak autisme, anda perlu wujudkan 1 jadual rutin yang sama setiap hari.

Ini kerana anak ASD cenderung melakukan yang terbaik apabila mempunyai jadual rutin tersusun.

Sediakan jadual untuk anak berkaitan waktu makan, sesi terapi, persekolahan dan waktu tidur.

 Ganjaran

Galakan positif dapat bantu perkembangan anak ASD, jadi sebaiknya cuba untuk memberikan ganjaran setiap kali mereka melakukan sesuatu yang baik.

Anda boleh memberikan pujian, pelekat atau membenarkan anak bermain permainan kegemaran setiap kali mereka berkelakuan baik.

 Zon selamat di rumah

Cipta ruang peribadi di rumah untuk anak boleh berehat dan berasa selamat. Ini melibatkan cara mengatur dan menetapkan had yang mudah difahami anak.

Menggunakan petunjuk visual juga boleh membantu dengan menandakan pita berwarna dan label bergambar.

Kaedah bukan lisan untuk berkomunikasi

Mendidik anak autisme
berkomunikasi tidak hanya melibatkan lisan
. Tetapi anda boleh berkomunikasi dengan cara melihat mereka, menggunakan nada suara serta bahasa badan.

 Fahami isyarat bukan lisan

Jika anda memerhatikan si kecil, anda boleh belajar menggunakan petunjuk bukan lisan yang digunakan kanak-kanak dengan ASD berkomunikasi.

Perhatikan nada suara, ekspresi muka dan pergerakan isyarat yang digunakan mereka sebagai tanda penat, lapar atau mahukan sesuatu.

 Kenal pasti punca sebalik tantrum

Pastinya kita akan berasa kecewa dan sedih apabila berasa diabaikan. Anak autistik juga mempunyai rasa yang sama.

Apabila
anak ASD mula tantrum
, ia selalu disebabkan ibu bapa tidak dapat memahami atau membaca isyarat bukan lisan mereka.

Kemarahan yang ditunjukkan adalah cara mereka meluahkan rasa kecewa dan cubaan memancing perhatian anda.

 Masa bergembira

Anak istimewa ASD tetap seorang kanak-kanak. Mereka juga perlu untuk mempunyai kehidupan lain selain hanya menghadap terapi semata-mata.

Tetapkan rutin untuk anak bermain.

Cipta cara menyeronokkan bersama yang boleh menghadirkan senyuman kegembiraan, ketawa serta membolehkan mereka keluar daripada kepompong.

Banyak manfaat boleh diperolehi untuk bantu perkembangan anak apabila anda menemani mereka bermain tanpa sebarang tekanan.

 Kepekaan deria anak

Perhatikan tahap kepekaan dan sensitiviti deria anak ASD. Kebanyakan anak autistik sangat sensitif terhadap cahaya, suara, sentuhan, rasa dan bau.

Fahami pemandangan, suara, bau, pergerakan atau sentuhan yang boleh memicu tindak balas tingkah laku positif dan negatif kepada anak.

Wujudkan rawatan autisme tersendiri

Untuk mendidik anak autisme dan bantu perkembangan anak dengan ASD, anda harus menyedari bahawa setiap daripada mereka mempunyai
spektrum autisme unik dan tersendiri
.

Rawatan terapi untuk anak perlulah disesuaikan mengikut keperluan individu
. Pastinya anda lebih memahami keadaan anak anda, seperti:

Fahami kekuatan dan kelemahan mereka

Kenal pasti tingkah laku yang kerap mewujudkan masalah dan isu

Skil yang kurang pada anak

Kaedah pembelajaran terbaik untuk anak – mendengar, melihat atau mempraktikkannya

Perkara digemari anak

Harus diingatkan, walau apa pun rawatan pilihan anda, penglibatan anda secara langsung adalah penting untuk memastikan kejayaan.

Kehadiran anda dapat membantu anak untuk mendapatkan hasil rawatan maksimum.

Dapatkan sokongan

Dalam mendidik anak istimewa ini,
sokongan daripada individu sekeliling amat diperlukan
. Tidak kira sama ada secara atas talian mahupun bersemuka.

Jika anda memerlukan bantuan, jangan malu untuk memintanya daripada pasangan, ahli keluarga, rakan baik mahupun golongan profesional.


Ketakcernaan (Indigestion)

Definisi

Apa itu Ketakcernaan?

Ketakcernaan adalah istilah umum yang menggambarkan ketidakselesaan di bahagian atas abdomen anda. Kadangkala, anda berasa kenyang, rasa tidak selesa di perut anda semasa atau selepas makan. Anda mungkin mengalami rasa seperti pedih atau sakit di bahagian atas perut anda juga. Ini adalah ketakcernaan, juga dikenali sebagai dispepsia atau sakit perut.

Ketakcernaan bukanlah sebuah penyakit, tetapi ia boleh menjadi simptom bagi penyakit pencernaan lain, seperti penyakit refluks gastroesofagus (GERD), penyakit ulser atau pundi hempedu. Walaupun ketakcernaan adalah perkara biasa, setiap orang mungkin mengalami masalah pencernaan dengan cara yang sedikit berbeza dan boleh dilegakan dengan perubahan gaya hidup dan ubat-ubatan.

Apakah kebarangkalian Ketakcernaan?

Keadaan kesihatan ini sangat biasa berlaku. Ia boleh menjejaskan pesakit pada tanpa mengira usia. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Ketakcernaan?

Simptom-simptom ketakcernaan yang biasa adalah:

Cepat kenyang semasa makan.

Tidak selesa selepas makan.

Sendawa dan angin

Ketidakselesaan di bahagian perut atas.

Rasa pedih pada bahagian atas abdomen.

Rasa kembung di bahagian atas abdomen.

Rasa mual dan muntah.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang sebarang gejala, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika anda mengalami mana-mana yang berikut:

Rasa tidak selesa selama lebih daripada dua minggu.

Kehilangan berat badan yang tidak dijangka atau kehilangan selera makan.

Muntah yang berulang-ulang atau muntah dengan darah.

Najis kehitaman seperti tar

Masalah menelan yang bertambah buruk secara berperingkat.

Keletihan atau rasa lemah, yang mungkin menandakan anemia.

Sesak nafas, berpeluh atau sakit dada yang menjalar ke rahang, leher atau lengan.

Kesakitan dada apabila menggunakan tenaga (upaya) atau apabila mengalami tekanan.

Punca

Apakah Punca Ketakcernaan?

Ketakcernaan disebabkan pelbagai punca. Penyebab utama ketakcernaan termasuk:

Makan secara berlebihan atau makan terlalu cepat;

Makan makanan berlemak, berminyak atau pedas;

Mengambil terlalu banyak kafein, alkohol, coklat atau minuman berkarbonat;

Merokok;

Tekanan;

Keresahan;

Keadaan pencernaan seperti gastritis, sembelit, ulser peptik, penyakit seliak;

Menggunakan Aspirin dan banyak ubat pelega kesakitan, pil perancang kelahiran, ubat-ubat steroid, antibiotik tertentu, ubat tiroid.

Ketakcernaan mungkin sering berlaku di kalangan wanita hamil semasa fasa pertengahan atau hujung kehamilan. Ini disebabkan berlakunya perubahan hormon, otot-otot saluran pencernaan mengendur, dan tekanan yang diletakkan oleh bayi yang membesar pada perut.

Faktor-faktor Risiko

Apakah yang meningkatkan risiko saya kepada Ketakcernaan?

Terdapat banyak faktor risiko untuk Ketakcernaan, seperti:

Makan terlalu banyak, makan terlalu cepat, makan makanan tinggi lemak, atau makan semasa berada dalam keadaan tertekan.

Merokok dan minum terlalu banyak alkohol.

Tekanan dan keletihan.

Ubat-ubatan seperti antibiotik tertentu, ubat penahan sakit, dan makanan tambahan zat besi

Penyakit seperti kanser perut, GERD, pankreatitis kronik, penyakit tiroid

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Ketakcernaan didiagnosis?

Biasanya, sejarah kesihatan anda dan pemeriksaan fizikal mungkin mencukupi jika ketakcernaan anda ringan dan anda tidak mengalami simptom-simptom tertentu, seperti kehilangan berat badan dan muntah berulang-ulang

Tetapi jika simptom menjadi teruk atau anda berumur lebih dari 55 tahun, doktor anda mungkin mengesyorkan beberapa ujian untuk mengesahkan diagnosis:

Ujian makmal, untuk memeriksa masalah tiroid atau gangguan metabolik yang lain.

Ujian pernafasan dan najis, untuk memeriksa Helicobacter pylori (pylori), bakteria yang dikaitkan dengan ulser peptik, yang boleh menyebabkan ketakcernaan. Ujian H. pylori adalah ujian berkontroversi kerana kajian mencadangkan bahawa manfaat merawat bakteria ini adalah terhad.

Endoskopi, untuk memeriksa keabnormalan di saluran pencernaan atas anda. Sampel tisu (biopsi) mungkin diambil untuk analisis.

Ujian pengimejan (sinar-X atau imbasan CT), untuk memeriksa penyumbatan usus.

Sekiranya ujian awal gagal untuk mencari punca, doktor mungkin mendiagnosis dispepsia fungsional (functional dyspepsia).

Bagaimana pesakit Ketakcernaan dirawat?

Jika ketakcernaan berterusan, sesetengah antasid yang diperolehi tanpa preskripsi boleh membantu, seperti perencat pam proton (PPI) antagonis reseptor H-2 (H2RA), prokinetik.

Perencat pam proton (PPI), boleh mengurangkan asid perut. PPI mungkin disyorkan jika anda mengalami pedih ulu hati bersama-sama dengan ketakcernaan.

Antagonis reseptor H-2 (H2RA), yang juga boleh mengurangkan asid perut.

Prokinetik, boleh membantu jika perut dikosongkan perlahan-lahan

Antibiotik, jika bakteria pylori menyebabkan ketidak senaman anda.

Ubat antimurung atau ubat-ubatan anti-kecemasan, yang boleh mengurangkan ketidakselesaan yang disebabkan oleh ketakcernaan dengan mengurangkan rasa sakit anda.

Rawatan alternatif dan pelengkap boleh membantu mengurangkan ketakcernaan, walaupun mana-mana rawatan tersebut tidak dikaji dengan baik. Sentiasa semak dengan doktor anda sebelum mengambil sebarang suplemen untuk memastikan anda mengambil dos yang selamat dan bahawa suplemen tidak akan bertindakbalas secara negatif dengan mana-mana ubat lain yang anda ambil.

Rawatan ini termasuk:

Terapi herba seperti pudina dan jintan.

Rawatan psikologi, termasuk pengubahsuaian tingkah laku, teknik relaksasi, terapi perilaku kognitif, dan hipnoterapi.

Akupunktur, yang mungkin berfungsi dengan menghalang laluan saraf yang membawa rasa sakit kepada otak.

Meditasi kesedaran (keprihatinan).

STW 5 (Iberogast), suplemen cecair yang mengandungi ekstrak herba termasuk candytuft pahit, daun peppermint, akar jintan dan akar manis. STW 5 boleh berfungsi dengan mengurangkan pengeluaran asid gastrik.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ketakcernaan?

Gaya hidup dan remedi di rumah yang berikut mungkin membantu anda mengatasi ketakcernaan:

Ambil bahagian makanan yang lebih kecil dengan lebih kerap. Kunyah makanan anda dengan perlahan-lahan dan teliti.

Elakkan pencetus seperti makanan berlemak dan pedas, makanan yang diproses, minuman berkarbonat, kafein, alkohol, dan merokok boleh mencetuskan ketakcernaan.

Elakkan makan lewat malam.

Kekalkan berat badan yang sihat.

Kurangkan atau elakkan pengambilan alkohol dan kafein.

Jangan merokok.

Kendalikan tekanan dan keresahan

Tukar ubat-ubatan anda dan elakkan ubat pelega kesakitan tertentu, seperti aspirin, ibuprofen (Advil, Motrin IB, yang lain) dan natroxen natrium (Aleve).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Maut Diserang Strok Akibat Ketagihan Permainan Video

Seorang remaja dari Thailand telah ditemui mati di biliknya selepas bermain permainan video sepanjang semalam ketika musim cuti sekolah.

Tidak keluar bilik

Piyawat Harikun, 17 tahun, telah memilih untuk mengisi waktu cuti sekolahnya di hadapan PC komputer, bermain permainan pertarungan multipemain. Ibu bapa mendiang berkata Piyawat akan berjaga sepanjang malam dan akan menarik langsir di waktu pagi bagi membolehkannya terus fokus bermain.

Menurut pasangan ibu bapa dari Udon Thani, Utara Thailand ini, mereka terpaksa membawa makanan naik ke biliknya sambil menasihati Piyawat untuk berhenti. Namun yang demikian, nasihat mereka tidak diendahkan dan Piyawat akan terus leka bermain.

Ditemui tidak sedarkan diri

Menurut bapanya, Jaranwit, beliau pergi ke bilik mendiang pada petang hari Isnin bagi melihat keadaan anaknya. Terkejut bercampur sedih, Jaranwit menemui anaknya dalam keadaan jatuh tersungkur bersandar pada PC komputer di atas lantai. Di sekeliling mendiang pula terdapat banyak bungkusan makanan di atas meja dan juga sebotol air soda berkarbonat berdekatan kakinya. Fon kepala mendiang pula tidak berada di sekitar kepalanya, sebaliknya, ia berada di atas komputer.

Jaranwit, seorang pegawai tentera udara, telah mencuba untuk mengejutkan anaknya itu namun tiada tindak balas. “Saya panggil namanya sambil menyebut ‘bangun’ berkali-kali tetapi dia (Piyawat) masih tidak sedarkan diri. Pada saat itu, firasat saya memberitahu bahawa anak saya telahpun meninggal dunia,” kata Jaranwit.

Strok akibat permainan video

Pasukan perubatan yang memeriksa mayat Piyawat pada petang semalam berkata remaja tersebut telah meninggal dunia akibat
strok
(angin ahmar). Besar kemungkinan bahawa serangan
strok
ini berlaku akibat daripada tindakan mendiang yang bermain komputer tanpa hati selama berhari-hari.

Menilai semula insiden yang telah berlaku, Jaranwit mengaku bahawa anaknya merupakan seorang yang ketagih terhadap permainan video.

“Anak saya adalah seorang yang pintar dan sentiasa menyerlah di sekolah. Namun, dia (Piyawat) berdepan dengan masalah ketagihan permainan video yang teruk. Saya telah berkali-kali memberitahunya untuk kurangkan jumlah waktu yang dihabiskan di depan komputer. Walaupun dia berjanji untuk mengurangkan waktu bermainnya, semuanya telah terlambat, dia telahpun pergi sebelum dia sempat berubah” kata bapa mendiang.

Tambah Jaranwit lagi, beliau berharap agar insiden ini menjadi satu kesedaran dan juga amaran kepada ibu bapa yang lain agar tidak membenarkan anak-anak mereka terjerumus dalam ketagihan permainan video. Mayat mendiang telah dibawa dari hospital ke kuil Buddha berdekatan untuk disemadikan.

Pada tahun 2018, ketagihan permainan video adalah sejenis
penyakit mental yang telah diiktiraf oleh Pertubuhan Kesihatan Dunia (WHO)
. Tindakan ini membolehkan ibu bapa dan juga guru sekolah untuk merujuk kanak-kanak yang disyaki mengalami ketagihan permainan untuk mendapatkan bantuan. Sekitar 2.2 bilion individu di seluruh dunia bermain permainan video dan 1 dalam setiap 25 daripada mereka dikatakan mengalami masalah ketagihan permainan video. Ini bermaksud hampir 90 juta orang memerlukan bantuan untuk masalah ini.

Latih anak-anak anda untuk tidak menghabiskan masa yang terlalu lama di hadapan komputer. Sebaliknya, luangkan masa berkualiti dengan mereka melalui aktiviti fizikal dan juga interaksi yang merangsangkan. Dapatkan bantuan profesional perubatan jika anda mengesyaki mereka mengalami masalah ketagihan permainan komputer.

Hello Health Group
 tidak menyediakan nasihat perubatan, diagnosis atau rawatan.


BERHENTI Kongsi Pengetip Kuku! Anda Berisiko Dapat Banyak Penyakit Termasuk Hepatitis, Takutnya!

‘Sharing is caring’. Ya, pepatah Inggeris ini memang tepat namun ada beberapa
barangan peribadi kita yang tidak harus dikongsi bersama orang lain
 termasuklah pengetip kuku.

Ini kerana ramai di kalangan kita yang gemar berkongsi barangan peribadi dek kerana kurang prihatin terhadap risikonya.

Perkongsian ini akan selalu berlaku dalam kalangan orang yang kita sangat rapat seperti suami atau isteri, ahli keluarga serta rakan karib.

Sebenarnya, barangan peribadi seperti berus gigi, sikat rambut, pisau cukur, pakaian, tuala mandi serta pengetip kuku tidak wajar dikongsi kerana boleh mengakibatkan jangkitan penyakit.

Ingin tahu dengan lebih lanjut? Jom sama-sama kita ikuti artikel ini!

Kenapa tidak boleh kongsi barangan peribadi?

Ada perkara yang kita boleh kongsi dan ada juga yang tidak boleh dikongsikan seperti teman istimewa anda.

Sebagai contoh, kita boleh lihat kepada barangan peribadi yang
paling kerap digunakan oleh lebih dari satu orang sahaja iaitu pakaian dan tuala mandi
.

Ini kerana perbuatan sebegini berisiko memindahkan kuman yang berada pada permukaan kulit manusia di antara satu individu kepada individu yang lain.

Akibatnya, ia mungkin menyebabkan tubuh badan menjadi tempat pembiakan kuman lantas mengakibatkan beberapa kondisi kesihatan termasuklah:

Jangkitan staph

Jangkitan yis

Jerawat

Ringworm

Jock Itch

Pink eye

Athelete’s foot

“Perbuatan berkongsi barangan peribadi terutamanya pakaian yang dipakai pada kulit seperti tuala mandi boleh jadi punca jangkitan kudis buta,” jelas Perunding Dermatologi Dr Saadiah Sulaiman.

Bagaimana pula dengan pengetip kuku? Adakah benar ia berisiko menyebarkan hepatitis dan pelbagai penyakit lain seperti yang tertera pada judul artikel?

Awas, kongsi pengetip kuku berisiko sebarkan Hepatitis C!

Pengetip kuku adalah sejenis alat yang dicipta khas untuk memotong atau mengerat kuku jari tangan dan kaki
.

Sudah menjadi satu kebiasaan di mana kita akan berkongsi alatan ini kerana cuma terdapat beberapa unit sahaja di rumah (jika masih belum hilang).

Pun begitu, wajarlah untuk kita tahu bahawa perbuatan ini adalah berbahaya kerana
berisiko menyebarkan pelbagai jenis penyakit termasuklah Hepatitis C (HCV)
.

Untuk pengetahuan anda, HCV adalah sejenis penyakit yang boleh merebak melalui darah.

Ini bermakna seseorang yang menghidapinya berisiko sebarkan penyakit ini kepada individu lain jika terdapat luka, rongga atau bukaan pada kulit sehingga mengalirkan darah.

Disebabkan itu, barangan peribadi seperti berus gigi, sikat rambut, pisau cukur, pakaian dan pengetip kuku tidak boleh dikongsikan lebih-lebih jika mereka berpenyakit.

Selain tidak berkongsi pengetip kuku, apa penderita perlu buat?

Sekiranya anda adalah salah seorang dari penderita Hepatitis C
, jangan sesekali berkongsi barangan peribadi meskipun anda yakin tiada darah yang boleh disebarkan.

Dalam pada itu, sila beri amaran kepada orang di sekeliling terutamanya yang tinggal serumah tentang penyakit yang anda sedang alami ini agar mereka lebih berwaspada.

Antara individu yang wajib anda beri amaran termasuklah:

Orang yang tinggal serumah dengan anda

Doktor

Jururawat

Ahli akupuntur

Pencacah tatu

Penindik telinga

Bukan sahaja Hepatitis C, wujud juga risiko penyakit lain!

Ya, memang wujud risiko penyakit lain. Selain HCV, terdapat beberapa risiko jangkitan penyakit akibat perkongsian barangan peribadi termasuklah pengetip kuku.

Antara jangkitan penyakit yang dimaksudkan adalah:

#1. Jangkitan cacing

Jangkitan cacing seperti pinworms
 boleh menyebabkan kerengsaan pada bahagian kulit terutamanya bahagian alat sulit dan lubang dubur.

Sekiranya tangan penderita tersentuh bahagian yang terjangkiti dan menggunakan pengetip kuku, ia boleh meninggalkan risiko jangkitan.

Apabila anda pula menggunakan pengetip kuku terbabit, anda berisiko untuk mendapat jangkitan.

#2. Jangkitan bakteria

Jangkitan bakteria seperti bakteria pemakan daging
 boleh menyebabkan kerosakan pada tisu kulit yang seterusnya mungkin jadi punca cacar air.

Ada satu kes di Amerika di mana seorang wanita terjangkiti bakteria ini ketika menjalani rawatan
manicure
 akibat perkongsian pengetip kuku.

Oleh itu, jangan sesekali berkongsi alatan ini serta semua barangan peribadi anda dengan orang lain.

#3. Jangkitan virus

Jangkitan virus seperti Human Papilloma Virus (HPV) boleh menyebabkan ketuat plantar yang merebak melalui luka, rongga atau bukaan pada kulit.

Ia juga boleh tersebar melalui perkongsian pengetip kuku dan biasa menyebabkan ketuat pada sekitar bahagian tapak kaki, keting atau betis.

Akhir kata, terdapat banyak jangkitan penyakit yang boleh berlaku jika berkongsi barangan peribadi termasuklah pengetip kuku.

Jadi, sila guna dan simpan ia hanya untuk diri anda sendiri!


Penghidap Diabetes Patut Tahu 5 Perkara Ini, Barulah Paras Glukosa Stabil!

Amat penting buat pesakit diabetes memastikan paras glukosa darah berada dalam julat yang disarankan doktor. Berikut pantang larang kencing manis yang harus dilakukan bagi mengawal tahap diabetes anda!

Untuk mendapatkan lebih banyak info tentang Kencing Manis, sila dapatkannya
di sini.

Pantang larang kencing manis harus dipatuhi pesakit diabetes

Bukan mudah untuk memastikan tahap glukosa sentiasa terkawal. Tetapi jika anda tahu caranya, ia tidaklah sesukar mana.

1. Pemakanan

Pemakanan seimbang adalah asas kehidupan sihat. Tetapi bagi
penghidap diabetes,
 anda perlu tahu bagaimana paras glukosa darah boleh dipengaruhi oleh aspek pemakanan.

Lakukan ini:

Kiraan karbohidrat

Kunci kepada pengurusan diabetes adalah mempelajari cara mengira karbohidrat, kerana ia mempengaruhi paras gula darah anda.

Individu yang mengambil insulin waktu makan perlu mengetahui jumlah karbohidrat dalam makanan supaya
mendapat dos insulin
 yang betul.

Jadikan setiap hidangan seimbang, penting dalam pantang larang kencing manis

Dalam setiap hidangan, pastikan ia mempunyai campuran kanji, buah, sayuran, protein dan lemak yang baik. Perhatikan juga
jenis karbohidrat
 yang anda pilih.

Koordinasi makanan & ubat-ubat

Saiz hidangan haruslah seimbang mengikut kadar ubat diabetes – terutamanya insulin. Kerana jika terlalu rendah – boleh menyebabkan
gula darah rendah, hipoglisemia
, atau sekiranya terlalu banyak makan, kesannya paras gula darah tinggi – hiperglisemia.

Pesakit diabetes perlu elakkan minuman bergula

Minuman bergula boleh menyebabkan tahap glukosa darah naik mendadak, justeru sebaiknya dielakkan.

Tetapi bagi mereka dengan paras gula darah yang terlalu rendah, minuman manis seperti jus boleh diambil sebagai rawatan berkesan untuk menaikkan tahap glukosa darah dengan cepat.

2. Pantang larang kencing manis ketika bersenam

Aktiviti fizikal juga penting dalam pelan pengurusan diabetes, kerana otot akan menggunakan glukosa untuk tenang. Kerap bersenam juga dapat membantu tubuh menggunakan insulin dengan lebih cekap, sekali gus membantu menurunkan paras gula darah.

Lakukan ini:

Pelan aktiviti fizikal

Dapatkan saranan doktor mengenai
jenis senaman yang bersesuaian
. Umumnya, kebanyakan individu dewasa perlu melakukan sekurang-kurangnya 150 minit aktiviti fizikal berintensiti sederhana seminggu.

Pesakit diabetes harus wujudkan jadual senaman

Berunding dengan doktor mengenai masa terbaik bersenam bagi menyelaraskan jadual makan dan pengambilan ubat.

Ketahui paras glukosa darah

Ambil tahu paras glukosa darah yang sesuai sebelum mula bersenam.

Semak paras glukosa darah

Periksa paras gula darah sebelum, semasa dan selepas bersenam – terutamanya jika anda mengambil insulin atau ubat untuk
menurunkan gula darah
.

Berhati-hati dengan tanda amaran tahap glukosa darah rendah seperti berasa goyah, lemah, letih, lapar, pening, cepat marah, cemas atau keliru.

Kekal terhidrat

Dehidrasi boleh menjejaskan paras gula darah, jadi
banyakkan minum air
 semasa bersenam.

Persediaan penting buat pesakit diabetes

Sentiasa bawa snek atau tablet glukosa semasa bersenam untuk waktu kecemasan jika paras glukosa darah turun terlalu rendah.

Ubah pelan rawatan diabetes ikut keperluan

Dos insulin mungkin perlu dikurangkan sebelum bersenam dan melakukan pemantauan tahap glukosa selama beberapa jam selepas aktiviti fizikal. Ini kerana hipoglisemia tertangguh boleh berlaku.

Doktor boleh memberikan nasihat tentang perubahan yang sesuai dalam ubat anda.

3. Semasa senggugut & menopaus

Perubahan tahap hormon seminggu sebelum dan
semasa haid
 juga boleh mengakibatkan turun naik yang ketara dalam paras glukosa darah.

Lakukan ini:

Pantang larang kencing manis #Fahami corak bacaan

Pantau bacaan gula darah dari bulan ke bulan. Ia membantu anda meramal turun paras glukosa darah berkaitan dengan
kitaran haid
.

Ubah pelan rawatan diabetes ikut keperluan

Doktor mungkin mengesyorkan perubahan dalam diet pemakanan, tahap aktiviti atau ubat diabetes untuk keseimbangan paras glukosa darah.

Periksa paras gula darah lebih kerap

Berbincang dengan doktor jika anda perlu memantau paras glukosa darah lebih kerap apabila
menghampiri fasa menopaus
 atau tidak.

Baca juga:

4. Jatuh sakit? Ini pantang larang kencing manis harus anda patuhi

Tubuh akan menghasilkan hormon untuk membantu melawan penyakit tetapi ia boleh meningkatkan paras gula darah.

Oleh itu, lakukan ini:

Perancangan awal untuk pesakit diabetes

Wujudkan pelan penjagaan kesihatan ketika sakit bersama doktor – jumlah ubat perlu diambil, kekerapan mengukur paras gula darah dan lain-lain.

Teruskan diet pemakanan diabetes

Sebaiknya makan seperti biasa bagi membantu mengawal paras gula darah walaupun anda mungkin
kurang berselera

kerana tidak sihat.

Perbanyakkan pengambilan cecair untuk memastikan diri kekal terhidrat, tetapi pilih air yang tidak menambah jumlah kalori seperti teh.

Jika mengambil insulin, anda mungkin perlu menghirup sedikit minuman bergula seperti jus untuk memastikan paras glukosa darah tidak terlalu rendah.

5. Pantang larang kencing manis semasa berdepan stres

Tekanan boleh menyebabkan hormon yang terhasil bertindak balas dan menyebabkan peningkatan paras gula darah.

Lakukan ini:

Fahami coraknya

Catatkan tahap tekanan pada skala 1-10 setiap kali mengukur paras glukosa darah.

Pesakit diabetes perlu pandai mengawal tekanan

Pelajari teknik relaksasi, utamakan tugas penting dan tetapkan had. Senaman juga boleh membantu melegakan tekanan dan menurunkan paras gula darah.

Dapatkan bantuan

Ketahui cara baharu untuk
mengatasi tekanan
 – sama ada daripada ahli psikologi atau melalui kumpulan atas talian.

Lebih banyak anda mengetahui tentang faktor yang boleh mempengaruhi paras gula darah, maka anda boleh menjangkakan turun naiknya dan melakukan perancangan sewajarnya.

Jika anda menghadapi masalah mengekalkan paras gula darah dalam julat sasaran, mintalah bantuan doktor.


Suka Prank Anak Untuk Content Di Media Sosial? Ini Kesan BAHAYA Pada Si Kecil!

Kita sering melihat trend di media sosial di mana ibu bapa melakukan gurauan atau
prank
 menakutkan kepada anak-anak. Ia mungkin sesuatu yang kelakar melihat anak kena
prank,
tetapi adakah jenis gurauan ini sesuai untuk mereka?

Jom ketahui kesalahan ibu bapa terhadap anak sewaktu melakukan
prank
dan impak negatif yang boleh terjadi.

Untuk mendapatkan lebih banyak info tentang Keibubapaan, sila dapatkannya
di sini.

Kena
prank
di media sosial

Penggunaan media sosial
 seperti TikTok untuk berkongsi aksi anak
kena
prank
 meme
oleh ibu bapa dilihat semakin menjadi ikutan, terutamanya gurauan yang bersifat untuk menakutkan anak.

Terdahulu, tular trend di mana
parents
mengunci
anak di bilik
 dan kemudiannya menakutkan mereka dengan suara hilaian hantu pontianak.

Akibat ketakutan, anak-anak akan cuba melarikan diri atau keluar daripada bilik tersebut. Namun apabila menyedari mereka terperangkap di dalam bilik tanpa dapat melarikan diri, anak akan mula menangis sambil mencuba membuka tombol pintu.

Ketakutan mereka dianggap sebagai sesuatu perkara yang melucukan kepada ibu bapa dan penonton.

Namun adakah gurauan seperti itu sesuai untuk dilakukan atau pada hakikatnya ia agak berlebihan?

Antara video viral prank kanak-kanak di Tiktok.

Kesalahan ibu bapa terhadap anak

Menurut pandangan pakar, tindakan yang dilakukan ibu bapa dengan melakukan
prank
 kepada anak-anak adalah keterlaluan.

Ini kerana hubungan antara seorang anak dengan ibu bapa mereka adalah sangat istimewa. Ia merupakan asas kepada semua hubungan lain yang tercipta dalam kehidupan mereka. Kepercayaan yang terbina antara
ibu bapa dan anak
 adalah sangat penting.

Walau bagaimanapun, apabila anda mengenakan gurauan menakutkan kepada anak, tindakan tersebut boleh mengikis kepercayaan mereka. Ia memberi mesej bahawa individu yang paling rapat dan penting dengan mereka boleh menjadi kejam dan sukar untuk diramal.

Kesan kena
prank
 kepada anak

Sejujurnya, adakah anda rasa itu adalah tindakan wajar dilakukan ibu bapa, iaitu dengan menakutkan anak mereka hanya untuk keseronokan dan mendapat ‘
likes’
 di media sosial?

Ia juga boleh menjadi kitaran penderaan emosi apabila anak yang kena
prank
 akan terus diejek hingga mereka dewasa.

Bagi
anak yang sensitif
, ditinggal semasa mereka benar-benar memerlukan ibu bapanya boleh mengakibatkan mereka hilang rasa percaya dan tidak lagi
berasa selamat
.

Bagi anda mungkin gurauan tersebut tampak tidak berbahaya. Namun ibu bapa tidak seharusnya menanam rasa takut pada anak-anak kerana ia akan membesarkan mereka menjadi individu dewasa yang ketakutan.

Menanam ketakutan yang tidak wajar kepada anak boleh menyebabkan parut psikologi untuk tempoh jangka panjang. Ini merupakan kesalahan ibu bapa terhadap anak dalam melakukan
prank.

Tanpa disedari, rasa takut pada anak boleh berkembang dan akhirnya menyebabkan mereka mengalami masalah seperti trauma,
gangguan keresahan
,
gangguan stres pasca trauma (PTSD)
 dan serangan panik.

Fahami anak sebelum melakukan
prank

Secara amnya, seorang anak akan mengembangkan rasa
humor
 mereka secara beransur-ansur dan dari masa ke masa.

Berdasarkan kajian menunjukkan kanak-kanak antara usia dua hingga tujuh tahun cenderung kepada
knock-knock jokes
 dan
slapstick
.

Manakala pada usia tujuh hingga 11 tahun, mereka mula memahami permainan kata-kata dan sindiran. Pun begitu, seperti
individu dewasa
, bukan semua kanak-kanak dapat memahami maksud gurauan tersebut.

Baca juga:

Bahkan beberapa gurauan yang mungkin sama sekali tampak tidak berbahaya atau boleh menyusahkan anak, mungkin menyebabkan ketidakselesaan terutamanya kepada anak yang lebih sensitif.

Kunci utamanya adalah untuk mengetahui dan memahami bagaimana anak anda akan bertindak balas apabila
 kena
prank
 lagi.
 Jika ragu-ragu, elakkan daripada melakukan gurauan tersebut.

Sekiranya gurauan dilakukan, elakkan daripada
berkongsikan ia di media sosial
, lebih-lebih lagi jika video tersebut boleh menyebabkan anak berasa malu apabila menontonnya
ketika dewasa
 kelak. Sebagai
parents
, anda bertanggungjawab untuk melindungi privasi anak.

Kena
prank
? Pastikan cara yang betul

Mungkin anda di antara kalian yang beranggapan, jalan yang terbaik bagi menghindari sebarang masalah adalah dengan tidak melakukan sebarang
prank
 atau gurauan dengan anak. Dan, ia mungkin jawapan yang sewajarnya.

Gurauan boleh menjadi sesuatu yang baik, jika ia dilakukan dengan betul. Gurauan antara
ahli keluarga,
 jika dilakukan dengan cara yang sewajarnya boleh membina kepercayaan antara anak dan ibu bapa.

Walaupun diusik, anak mungkin akan menganggap ia sesuatu yang lucu dan menjadi antara kenangan terindah buat mereka – satu gurauan yang akan dikenang apabila dewasa kelak.

Bagaimana untuk mengetahui jika gurauan tersebut tidak keterlaluan hingga menyebabkan tekanan, kegelisahan, memalukan atau menimbulkan
rasa takut pada anak
?

Berikut beberapa perkara yang perlu diberikan perhatian apabila merancang gurauan atau kejutan buat anak:

Pastikan ibu bapa yang menjadi bahan jenaka

Tentukan ia perkara yang kelakar dan
silly
, bukannya berunsur
menakutkan atau kejam

Paling penting, seperti yang dinyatakan sebelum ini, elakkan daripada
berkongsikan video anak
tersebut di media sosial. Bersamalah menjaga privasi anak anda.


Serangan Jantung Semasa Tidur Bawa Kematian, Ini 3 Tindakan Perlu Buat Untuk Elak Komplikasi

Dalam masa lebih kurang seminggu sahaja, industri hiburan tanah air telah kehilangan dua permata yang pernah menyinari dan menghiburkan kehidupan kita. Di kesempatan ini, Hello Doktor ingin mengucapkan takziah kepada ahli keluarga arwah pelakon Ashraf Sinclair dan pelawak Abam Bocey yang telah pergi meninggalkan kita buat selama-lamanya.

Baca lebih lanjut tentang Kesihatan Jantung
di sini.

Ashraf Sinclair, pelakon tanah air yang menempa nama di seberang

Pada pukul 4.51 pagi tadi (18 Februari 2020), kita telah kehilangan sebutir lagi bintang. Pelakon popular Malaysia yang mencipta nama di Indonesia, Ashraf Sinclair, 40 tahun, disahkan meninggal dunia.

Berita kematian suami kepada Bunga Citra Lestari atau lebih dikenali sebagai BCL itu dinyatakan oleh pengurus mereka menerusi aplikasi
Whatsapp
 kepada pemberita tempatan.

Difahamkan, Allahyarham yang popular menerusi lakonannya dalam filem
 Gol dan Gincu
 pada 2005, telah meninggal dunia semasa sedang tidur,
dipercayai akibat serangan jantung
.

Serangan jantung boleh terjadi tanpa sebarang petanda

Mungkin ramai yang tidak tahu, serangan jantung sebenarnya boleh berlaku pada bila-bila masa dan dengan tiba-tiba sahaja. Ia menjadikan
penyakit ini antara pembunuh senyap
 yang boleh meragut nyawa individu tanda diduga.

Serangan jantung akan berlaku apabila saluran darah menuju ke jantung tersumbat dek kerana lemak, kolesterol dan pelbagai lagi sebatian yang lain. Sumbatan ini seterusnya menyebabkan plak pada arteri (penyakit koronari arteri).

Akibatnya, serangan jantung atau lebih dikenali sebagai infarksi miokardium (MI) boleh terjadi. Untuk pengetahuan anda, ia juga boleh mendatangkan maut!

Simptom serangan jantung yang mungkin terjadi

Serangan jantung kebiasaannya boleh terjadi tanpa sebarang petanda dan boleh menyerang sesiapa sahaja terutamanya jika individu tersebut pernah mengalami serangan sebelum ini.

Pun begitu, serangan jantung sebenarnya mempunyai simptom tersendiri yang boleh kita perhatikan, antaranya:

Tekanan, ketegangan dan kesakitan pada jantung atau tangan yang boleh merebak ke leher, rahang serta belakang badan

Mual, pedih ulu hati, ketidakhadaman dan kekejangan perut

Sesak nafas

Pening kepala

Berpeluh sejuk

Keletihan yang melampau

Namun, perlu diingatkan bahawa tidak semua individu akan mengalami simptom ini sekiranya diserang penyakit jantung. Ada yang mungkin mengalami simptom lebih ringan atau lebih teruk.

Lebih membimbangkan, ia mungkin menyerang tanpa sebarang petanda dan simptom pada waktu kejadian, sehari sebelum kejadian mahupun seminggu sebelum kejadian.

Sebaiknya, langkah berjaga-jaga perlu diambil dengan lebih awal lagi.

Apa yang boleh anda lakukan untuk mengelakkan komplikasi serangan jantung?

Ya, serangan jantung adalah satu kondisi yang mungkin datang secara senyap dan tanpa sebarang petanda seperti yang berlaku kepada Allahyarham Ashraf Sinclair.

Pun begitu, ia tidak bermakna anda tidak boleh melakukan apa-apa untuk mengelaknya.

Ini
tindakan yang boleh anda lakukan sekiranya mengesyaki akan berlaku serangan jantung:

#1. Hubungi individu terdekat atau talian kecemasan

Anda perlu bertindak segera tanpa melengahkan masa. Sebaiknya, terus hubungi nombor telefon individu yang tinggal berdekatan dengan anda seperti ahli keluarga atau kenalan.

Terus sahaja hubungi talian kecemasan 999 dan segera maklumkan kepada mereka bahawa anda mungkin akan terkena serangan jantung.

Dengan ini, bantuan akan tiba lebih cepat ke rumah anda sekali gus
meminimumkan risiko serangan daripada menjadi lebih teruk
.

#2. Jangan memandu seorang diri ke hospital

Sekiranya serangan berlaku di rumah, anda mungkin hanya perlu menunggu sahaja sehingga bantuan tiba. Namun,
bagaimana jika ia terjadi semasa anda sedang memandu kenderaan
?

Jika lokasi semasa anda sedang memandu sudah berdekatan dengan hospital, mungkin anda boleh meneruskan pemanduan. Tetapi, jika anda sendiri tidak pasti kedudukan hospital, jangan memandu seorang diri!

#3. Ambil ubatan mencegah serangan jantung yang dipreskripsikan doktor

Sekiranya anda pernah mengalami serangan atau sudah membuat pemeriksaan kesihatan sebelum ini, doktor mungkin akan memberi
 preskripsi ubatan seperti nitroglycerin atau aspirin
 untuk diambil ketika serangan berlaku.

Pun begitu, jangan ambil ubat sembarangan tanpa kebenaran dan pengesahan doktor!

Ajal maut di tangan pencipta kita

Allahyarham maut ketika sedang tidur meninggalkan seorang balu dan seorang anak lelaki yang baru berusia 10 tahun, Noah Aidan Sinclair.

Dikatakan juga, pemilik nama sebenar Ashraf Daniel Mohammed Sinclair ini tidak pernah mengalami
sebarang sejarah serangan jantung
 sebelum ini dan kesihatan arwah juga sentiasa berada pada keadaan yang terbaik.

Begitulah juga keadaannya dengan seorang lagi penggiat seni tanah air kita iaitu Allahyarham Syed Umar Mokhtar bin Syed Mohd Redzuan atau lebih dikenali sebagai Abam Bocey yang meninggal dunia pada 10 Februari lalu juga semasa dalam keadaan tidur.

Kedua-dua kes kematian yang menyayat hati ini adalah sangat tidak diduga dan mengejutkan buat individu berdekatan mereka kerana tiada sebarang petanda yang ditunjukkan selain gelak tawa dan kasih sayang yang sentiasa mereka taburkan.

Benarlah Tuhan itu yang merancang segalanya dan ajal maut di tangan pencipta kita. Maka, bersamalah kita mendoakan agar roh kedua-dua mereka dicucuri rahmat. -Al-Fatihah-


Rumah Banyak Haiwan Melekat Di Dinding, Ini Cara Buat Perangkap Cicak DIY!

Sebenarnya, kediaman manusia bukan sahaja menjadi tempat tinggal untuk kita semua malah haiwan kecil yang menghuni dan menumpang di habitat serupa seperti
lipas, lalat, tikus serta cicak
. Dalam artikel ini, kita fokus pada kaedah menghalau haiwan yang gemar melekat di dinding. Jadi, ini cara perangkap cicak dalam rumah!

Untuk mendapatkan lebih banyak informasi tentang Habit Sihat, anda juga boleh klik
di sini
.

Cicak, haiwan yang kotor?

Untuk pengetahuan anda semua, cicak adalah antara haiwan yang kotor sama dengan lipas, lalat,
tikus dan lain-lain lagi
 kerana ia mungkin boleh membawa pelbagai jenis penyakit berbahaya.

Alasannya, haiwan-haiwan yang kotor ini biasa membawa jutaan mikrob termasuk bakteria serta virus berisiko bersama tubuh badan lalu menyerang manusia dan menyebabkan mudarat pada kesihatan.

Mungkin disebabkan itu juga, individu yang menganut agama Islam disunatkan untuk membunuh
haiwan kotor di dalam rumah
 sebelum ia mula mendatangkan banyak mudarat buat manusia.

Cicak dianggap kotor kerana ia mengeluarkan najis yang boleh mengotorkan lantai, tingkap, pintu atau langsir. Akibat daripada itu, individu terdedah kepada mikrob yang dibawa oleh najis ini.

Memandangkan najis cicak akan membuatkan sakit mata kita melihat, jadi
ia perlu dibuang dengan segera
 sebelum menjejaskan aspek kebersihan serta kesihatan tubuh badan. Persoalannya, adakah anda perlu perangkap cicak?

Baca lagi artikel berkaitan:

Cik Ti Bersarang Dalam Rumah? Buat 7 Cara Halau Tikus Ini, Berkesan!

Terbau Tahi Tikus Di Rumah? Ini 6 Tanda Kediaman Anda Sudah Jadi Sarang CIK TI!

Cara buat perangkap cicak DIY dalam rumah!

Menggunakan bahan-bahan dari dapur rumah sahaja, anda sudah boleh buat satu alat atau benda yang boleh memerangkap lalu menangkap cicak daripada terus menjadi igauan di rumah anda.

Jika mahu cuba membuat perangkap untuk menangkap
cicak di rumah
, ini bahan yang anda perlukan:

Botol plastik kosong
.

Kapas.

Air.

Minyak masak.

Gula atau susu pekat.

Cara membuat perangkap cicak ini juga sangat mudah. Pertama, potong botol plastik yang telah kosong menjadi dua bahagian. Kemudian, tolak tepi dahulu bahagian atas dan ambil bahagian bawah.

Selepas itu, letakkan kapas di dasar botol plastik tersebut bersama dengan air serta gula atau susu pekat, ke dasarnya agar bahan ini boleh berfungsi bagi memerangkap cicak di dalam botol.

Setelah itu,
sapukan sedikit minyak masak
 pada bahagian dalam serta luar botol untuk melicinkan permukaannya. Selanjutnya, ambil semula bahagian atas botol dan pasang ia secara terbalik di atas botol yang telah diletakkan dengan bahan-bahan di atas tadi.

Apabila alat ini telah siap, lekatkan ia di dinding dengan pita pelekat, gam atau paku pada kawasan yang anda jangkakan akan ada banyak cicak terutama pada tempat tinggi serta di celah perabot.

Hasilnya, cicak akan
terperangkap dan tertangkap di dalam botol
 lantas memudahkan kerja anda!

Apa lagi yang kita semua boleh lakukan?

Sebenarnya, kami bukan mahu mengajar anda mencipta alat perangkap cicak atas dasar suka-suka kerana ketahuilah bahawa ia
bukan sahaja haiwan yang kotor
 bahkan juga membawa bahaya.

Untuk pengetahuan anda semua, kebanyakan binatang reptilia termasuk cicak mungkin membawa bakteria terutama jenis
Salmonella
,
Clostridium
,
Campylobacter
,
Leptospira
dan sebagainya.

Bakteria-bakteria di atas tadi mungkin boleh mengakibatkan pelbagai jenis penyakit contohnya flu, demam panas, pening kepala, sakit perut, sembelit, cirit-birit, muntah-muntah dan keracunan.

Selain menggunakan perangkap cicak,
wujud banyak cara lain lagi
 yang individu boleh cuba untuk memastikan haiwan ini tidak lagi menjadikan dinding rumah sebagai habitat seperti berikut:

Jaga kebersihan kediaman anda dengan baik

Selenggara kerosakan kediaman anda dengan betul

Letakkan cuka, bawang atau lemon di sekitar rumah

Taburkan racun haiwan perosak di sekitar kawasan rumah

Elak susun perabot terlalu rapat di antara satu sama lain

Bela haiwan peliharaan
seperti kucing atau anjing
 di dalam rumah

Dengan menggunakan tip-tip di atas, maka kewujudan cicak di dalam rumah mungkin akan
dapat dikurangkan atau dihapuskan
 sepenuhnya. Jika ia masih degil dan tidak mahu mengalah, individu boleh mendapatkan khidmat profesional dalam bidang
pest control
.


Kognitif Kanak-kanak: Sisi Positif Ucapan Individu Dewasa

Para penyelidik mendapati bahawa kanak-kanak yang terdedah kepada sejumlah besar ucapan individu dewasa cenderung untuk memiliki kemahiran kognitif yang lebih baik.

Penyelidikan baharu yang diketuai oleh para penyelidik di
University of York
 telah mengenal pasti hubungan antara kanak-kanak yang mendengar banyak ucapan individu dewasa dengan kemampuan nonverbal mereka seperti pemikiran, pengiraan dan kesedaran.

Penyelidikan perkembangan kognitif kanak-kanak

Para penyelidik mendapat idea yang belum pernah dilaksanakan sebelum ini berkenaan kehidupan rahsia kanak-kanak muda dengan memasang perakam audio kecil ke dalam pakaian kanak-kanak yang berumur dua hingga empat tahun.

Pengalaman 107 orang kanak-kanak dan interaksi mereka dengan ibu bapa dan penjaga lain telah direkodkan dalam persekitaran rumah selama tiga hari, yang melibatkan tempoh rakaman sehingga 16 jam sehari.

Ibu bapa juga diminta untuk melengkapkan aktiviti dengan anak-anak mereka – melibatkan aktiviti melukis, menyalin dan tugas pemadanan – yang direka untuk menguji kemahiran kognitif anak-anak mereka.

Penulis utama penyelidikan tersebut, Katrina d’Apice, seorang pelajar PhD daripada Jabatan Pendidikan,
University of York
 berkata, dengan menggunakan perakam audio membolehkan mereka mempelajari interaksi hidup antara kanak-kanak dan keluarga mereka dengan cara yang tidak mengganggu dalam persekitaran rumah berbanding makmal.

Perkembangan kognitif kanak-kanak kesan daripada kata-kata individu dewasa

Menurut beliau lagi, penyelidikan mendapati bahawa kuantiti kata-kata yang disebut individu dewasa yang didengari oleh kanak-kanak, dikaitkan secara positif dengan keupayaan kognitif mereka. Walau bagaimanapun, penyelidikan lanjut diperlukan untuk meneroka sebab-sebab di sebalik perkaitan ini – mungkin pendedahan yang lebih besar kepada bahasa memberikan lebih banyak peluang belajar untuk kanak-kanak , tetapi ia juga boleh menjadi kes yang mana kanak-kanak yang lebih bijak membangkitkan atau
recall
 lebih banyak perkataan daripada individu dewasa di persekitaran mereka.

Penyelidik juga mendapati bahawa ucapan individu dewasa yang berkualiti tinggi mungkin mempunyai manfaat untuk perkembangan bahasa kanak-kanak, kerana dalam penyelidikan tersebut, kanak-kanak yang berinteraksi dengan individu dewasa yang menggunakan perbendaharaan kata yang pelbagai, lebih mengetahui pelbagai perkataan yang lain.

Selain kognitif kanak-kanak, gaya keibubapaan turut membentuk kelakuan kanak-kanak

Penyelidikan tersebut juga menganalisis rakaman untuk melihat kesan gaya keibubapaan berbeza yang mungkin berlaku terhadap tingkah laku kanak-kanak.

d’Apice dan rakannya mendapati bahawa gaya keibubapaan yang positif – di mana ibu bapa bersikap responsif dan menggalakkan penerokaan dan ekspresi diri – dikaitkan dengan kanak-kanak yang menunjukkan tanda-tanda tingkah laku yang kurang sihat, agresif dan tidak taat.

Penulis senior kajian, Profesor Sophie von Stumm daripada Jabatan Pendidikan di
University of York
, berkata, penyelidikan tersebut adalah pemerhatian naturalistik terbesar berkenaan kehidpuan awal dalam persekitaran rumah sehingga kini.

Menurut beliau lagi, mereka mendapati bahawa kuantiti kata-kata yang diucapkan individu dewasa yang didedahkan kepada kanak-kanak berkembang dengan pelbagai variasi dalam lingkungan keluarga. Sesetengah kanak-kanak mendengar dua kali lebih banyak perkataan pada satu hari seperti yang mereka lakukan pada seterusnya.

Penyelidikan tersebut menekankan kepentingan merawat pengalaman hidup awal sebagai dinamik dan berubah berbanding daripada entiti statik – mendekati penyelidikan dengan cara ini akan membantu kita memahami interaksi antara pengalaman alam sekitar dan perbezaan kanak-kanak dalam pembangunan.

Baca juga:

Memahami Bagaimana Otak Berfungsi

Otak Memproses Pemahaman Metafora. Bagaimanakah?

Neuron Otak yang Mengawal Selera Makan Secara Semula Jadi


9 Perkara PUNCA Baby Dalam Perut Kurang Bergerak! Ibu Harus Sentiasa Waspada

Memasuki tempoh kehamilan trimester kedua dan ketiga, merasai pergerakan
bayi dalam kandungan
 adalah perkara biasa. Tetapi adakah ia situasi berbahaya jika
baby
 kurang gerak?

Untuk mendapatkan lebih banyak info tentang Kehamilan, sila dapatkannya
di sini.

Perubahan pergerakan bayi sepanjang tempoh kehamilan

Umumnya pergerakan
bayi dalam kandungan
 adalah berbeza bagi setiap bayi. Ada sesetengah bayi yang lebih banyak duduk diam dan ada yang suka melakukan tendangan.

Perubahan ketara dalam pergerakan si manja
sepanjang kehamilan
 adalah normal, jika:

Trimester kedua

Apabila anda merasai pergerakan janin buat pertama kali sekitar bulan ke-5 tempoh kehamilan atau minggu ke-18 hingga 22.

Menjelang bulan ke-6 kehamilan, pergerakan kaki akan semakin kerap dan sekata. Pada tempoh ini jarang untuk mengalami isu
baby
 kurang gerak.

Trimester ketiga

Pada bulan ke-7, masih banyak ruang di dalam rahim untuk bayi bergerak.

Oleh sebab mereka semakin kuat, ada kalanya tendangan yang diberikan boleh menyebabkan ibu tersentak.

Rahim yang luas akan menjadi semakin sempit apabila memasuki tempoh kehamilan 8 bulan.

Pada ketika ini,
bakal ibu
 akan kerap dapat merasai tusukan siku dan lutut si kecil. Ia boleh dijadikan kayu ukur yang baik untuk
memantau pergerakan bayi.

Menjelang bulan ke-9 kehamilan, dengan berat dan kepanjangan yang semakin berkembang, ruang rahim akan menjadi lebih sempit sekali gus menjadikan
 baby
 kurang gerak.

Baca juga:

Punca
baby
 kurang gerak

Terdapat pelbagai sebab yang boleh menyebabkan bayi dalam kandungan kurang melakukan pergerakan.

1. Ibu hamil sangat aktif

Berada di luar dan bergerak sepanjang hari?

Dikatakan pergerakan lembut harian ibu cenderung menyebabkan bayi tertidur. Anda juga mungkin terlalu sibuk untuk menyedari bayi menendang.

2. Baru melakukan seks punca
baby
 kurang gerak

Ada bayi menjadi cukup aktif dan terdapat juga yang tertidur dengan irama kontraksi rahim yang berlaku ketika orgasma.

Kedua-dua tindak balas adalah normal.

Selagi doktor tidak melarang,
hubungan seksual
 sepanjang tempoh kehamilan boleh dilakukan dan selamat!

3. Saiz bayi yang kecil

Sepanjang trimester kedua
, pergerakan bayi boleh berubah. Mereka ada kalanya terlalu aktif dan ada masanya berhibernasi.

Saiz bayi yang kecil juga boleh menyebabkan ibu kurang menyedari tentang pergerakan yang dilakukan. Ini terutamanya jika si kecil menghadap ke dalam – ke arah belakang badan ibu.

Di samping itu, waktu paling aktif untuk bayi dalam kandungan adalah pada waktu malam – sewaktu anda sedang nyenyak tidur.

4. Ruang semakin berkurangan menyebabkan
baby
 kurang gerak

Ketika pertama kali anda merasai tendangan kaki atau aksi akrobatik bayi, ruang di dalam rahim masih banyak.

Namun
menjelang trimester ketiga
, situasi mula berubah, di mana bayi semakin membesar dan ruang dalam rahim akan menjadi semakin sempit.

Jangan risau ruang masih ada, cuma tidak memungkinkan si manja melakukan aksi akrobatik.

5. Bayi dalam kandungan sedang tidur

Pada tempoh kehamilan trimester ketiga, bukan sahaja intensiti pergerakan yang semakin berkurang bahkan kekerapannya juga akan menurun.

Seperti
si manja yang baru lahir
, bayi dalam kandungan juga akan mengalami fasa tidur nyenyak.

Biasanya
baby
 kurang gerak semasa ibu sedang aktif dan cenderung untuk beraksi apabila anda ingin melelapkan mata.

6. Kepala bayi sudah turun ke pelvis

Dalam minggu-minggu terakhir kehamilan, anda akan lebih menyedari mengenai penurunan pergerakan bayi.

Apabila mereka sudah ‘turun’, situasi itu akan menjadi lebih ketara.

Ada kalanya apabila bayi menggerakkan kepala, anda mungkin akan berasa seperti ‘kejutan elektrik’ pada bahagian pelvis.

Baby
 kurang gerak: Bila masanya perlu bimbang?

Dalam kebanyakan kes, perubahan dan penurunan pergerakan bayi dalam kandungan adalah setara dengan tempoh kehamilan.

Untuk kes yang jarang berlaku, penurunan aktiviti bayi secara tiba-tiba boleh disebabkan oleh:

#1. Air ketuban sedikit

Hampir 4% wanita bakal bersalin
mengalami oligohidramnios
 atau cecair ketuban kurang atau sedikit jumlahnya.

Keadaan ini biasa berlaku pada lewat trimester ketiga.

Kebanyakan wanita tidak mengalami gejala ketara dan mempunyai
kehamilan sihat
 sepenuhnya.

Tetapi ada yang mungkin menyedari penurunan aktiviti bayi dalam kandungan secara mendadak dan signifikan.

Keadaan ini boleh menyebabkan bayi dalam
kandungan cacat
, gugur atau
meninggal dunia dalam perut
.

Baby
 kurang gerak #2. Terlalu banyak cecair ketuban

Dianggarkan 1% kehamilan didiagnosis
dengan polihidramnios
 atau terlalu banyak air ketuban.

Selalu terjadi pada wanita dengan
kehamilan berganda
 atau menghidap diabetes yang tidak terkawal.

‘Kusyen tambahan’ ini boleh menyukarkan pergerakan bayi dan menyebabkan ketidakselesaan pada perut dan dada kerana rahim yang sangat besar.

Keadaan ini boleh menyebabkan gangguan pernafasan pada ibu dan meningkatkan risiko
kelahiran pramatang.

#3. Masalah pada janin

Bekalan oksigen bayi boleh terganggu sebelum atau
semasa bersalin
, menyebabkan pergerakan semakin berkurangan secara tiba-tiba.

Kekurangan oksigen yang berterusan memerlukan proses bersalin segera. Ia biasanya dilakukan melalui prosedur
pembedahan caesarean
.

Jika terdapat sebarang kebimbangan mengenai bayi dalam kandungan, lakukan pemeriksaan segera, okay?


Kaki Sembap Ketika Hamil? Ibu, Boleh Cuba 5 Cara Ini Untuk Legakan Kesakitan!

Eh, kasut dah tak muat? Bagi
mommy
 yang mengandung, ini bukanlah sekadar imaginasi! Malah, ada kemungkinan ibu sebenarnya sedang alami kaki sembab ketika hamil.

Ramai wanita akan mengalami
bengkak kaki ketika mengandung
. Ini merupakan sesuatu yang normal.

Kondisi ini bukan sahaja akan membuatkan ibu rasa tidak selesa, malah ia boleh menyebabkan kecacatan kekal pada kaki.

Kajian menunjukkan, kehamilan boleh menyebabkan kaki ibu menjadi semakin panjang, lebih-lebih lagi selepas kehamilan pertama.

Semasa hamil, badan kita akan menghasilkan sejenis hormon yang dikenali sebagai
relaxin
. Hormon ini akan membantu otot, tendon, ligamen dan sendi untuk lebih relaks dan memudahkan proses kehamilan.

Pada masa yang sama, ligamen dan tendon pada kawasan kaki juga akan menjadi semakin longgar.

Dengan kombinasi berat badan yang bertambah dan hormon kehamilan, tapak kaki bukan sahaja akan semakin melebar, ia juga akan meleper dan memanjang.

Selain itu, ada juga perubahan lain yang bakal berlaku kepada ibu hamil:

Mengapa kaki sembab ketika hamil?

Ada 3 penyebab utama kaki membengkak ketika hamil:

Sepanjang kehamilan, badan akan menghasilkan lebih banyak darah untuk membantu tumbesaran bayi.

Apabila bayi membesar, uterus akan menekan vena yang membawa darah dari bahagian kaki ke jantung.

Hormon juga akan membuatkan dinding vena menjadi semakin lembut. Oleh sebab itu, lebih sukar untuk vena menjalankan tugasnya dengan betul.

Atas sebab inilah, darah akan ‘terperangkap’ pada kawasan kaki. Malah, ada juga darah yang akan terbocor ke kawasan tisu dan menyebabkan bengkak.

Kaki sembap semasa hamil bukanlah sesuatu yang berbahaya kepada ibu atau bayi.

Namun, ia akan menyebabkan kesakitan dan ketidakselesaan. Selalunya, kondisi ini akan berlaku pada akhir kehamilan.

Selain itu,
bengkak ini juga sepatutnya hanya pada kawasan kaki dan buku lali.
 Jika ia berlaku di tempat lain, dapatkan pemeriksaan doktor secepat mungkin.

Baca juga:

Ini Cara Merawat Kaki Bengkak Ketika Hamil Di Rumah, BERKESAN!

6 Masalah Ini Boleh Jadi PUNCA Anda Alami KAKI BENGKAK, Semak Sekarang!

Atasi kaki sembab ketika hamil

Ada beberapa langkah yang boleh ibu lakukan untuk mengatasi masalah kaki sembap. Antaranya ialah:

1.

Pakai
compression socks

Cuba pakai
compression socks
 atau stoking ibu hamil untuk mengurangkan simptom bengkak kaki. Stoking ini dapat memastikan tekanan pada kawasan kaki kekal normal.

Selain itu, ia juga dapat membantu menolak semula cecair lebihan kembali ke dalam salur darah.

Walau bagaimanapun, elakkan memakai stoking yang ketat atau mempunyai getah pada bahagian atas. Ini boleh meningkatkan risiko darah beku.

2.

Rehat secukupnya untuk elak kaki sembab ketika hamil

Ibu hamil perlulah berehat dengan secukupnya
. Pengaliran darah ke seluruh tubuh badan akan menjadi semakin lancar jika ibu mendapatkan rehat yang cukup.

Ketika anda menonton televisyen, membaca atau sedang duduk, cuba tukar posisi badan dan lunjurkkan kaki ke depan dan ke atas, lebih tinggi daripada dada.

Posisi ini akan mengurangkan tekanan pada kawasan vena dan mengurangkan kaki sembab ketika hamil.

3.

Basahkan kaki anda

Rendamkan kaki yang sembap di dalam air sejuk selama 20 minit untuk mengurangkan bengkak.

Pada masa yang sama, ibu juga boleh kurangkan rasa hangat disebabkan cuaca yang panas.

Tetapi, pastikan suhu air tidak terlalu sejuk!

Suhu yang terlalu rendah boleh menyebabkan salur darah kecil mengecut dan mengurangkan peredaran darah. Silap-silap, kaki boleh menjadi lebih bengkak!

Terapi ini juga boleh
melegakan stres dalam kalangan ibu hamil.

Jika anda ingin memanjakan diri, cuba rendamkan kaki di dalam air sejuk sekurang-kurangnya seminggu sekali.

4.

Beli kasut yang muat

Kasut yang ketat bukan sahaja tidak menyelesakan, ia juga akan menyebabkan ibu mengalami kesakitan yang lebih teruk.

Disebabkan masalah ini selalunya akan berlarutan selepas kelahiran, tidak rugi jika anda berbelanja lebih untuk sepasang kasut yang selesa.

Sebagai panduan,
pilih kasut yang rata dan boleh disarung dengan mudah.

Pada zaman sekarang, semakin banyak jenama yang menjual kasut yang selesa dengan rekaan yang cantik. Jadi, pasti tidak ada masalah untuk anda pilih kasut yang berkenan di hati.

5. Jumpa pakar jika masalah kaki sembab ketika hamil semakin serius

Kadangkala, masalah kaki sembab ketika hamil hanya boleh diselesaikan oleh pakar.

Mungkin ibu tidak sedar kesakitan pada tapak kaki mungkin berlaku disebabkan
perkara lain seperti kuku cengkam.

Pakar akan bantu selesaikan masalah kuku cengkam ini supaya ibu boleh berdiri dengan lebih selesa.

Jangan biarkan kesakitan melarat. Jika tidak, anda akan alami masalah yang lebih besar, terutamanya ketika kehamilan menginjak ke trimester ke-3.

Urutan atau refleksologi pada kawasan kaki dan tangan juga mungkin dapat membantu melegakan kesakitan yang dialami.

Ada cara lain untuk redakan masalah kaki bengkak ketika hamil? Kongsikan tip atau petua anda di dalam Komuniti Kehamilan di Hello Doktor! Mana tahu, perkongsian anda mungkin dapat membantu ibu hamil lain yang mempunyai masalah yang sama.

Kesimpulan

Masalah kaki sembab ketika hamil
 merupakan sesuatu yang biasa. Hampir semua ibu akan alaminya sewaktu mengandung.

Tetapi, jika bengkak berlaku secara tiba-tiba dan menyebabkan kesakitan yang berpanjangan, berjumpalah dengan doktor serta-merta. Ini mungkin tanda pembentukan darah beku.

Ibu mengandung mempunyai
risiko 5 kali ganda untuk mengalami darah beku
. Kondisi ini perlu diperiksa dan dirawat oleh doktor secepat mungkin.

Walaupun kaki bengkak, ibu hamil perlu minum air dengan mencukupi. Oleh sebab itu, amalkan minum air sebanyak 10 cawan sehari (2.4 liter) ketika hamil.

Untuk ibu hamil yang ingin mengetahui tempoh
due date
, gunakan kalkulator kami sebagai panduan!